Қосимжон Содиқов. Турфон обидалари | www.ziyouz.uz\nБош саҳифа Илм ва фанТарихҚосимжон Содиқов. Турфон обидалари\n2012 йилнинг кўкламида хизмат сафари билан Урумчида бўлдим. Ўшанда менга ўтмиш цивилизациясининг ўчоқларидан бўлмиш Турфонга сафар қилиб, унинг эски харобаларини кўриш насиб этди.\nТурфон Урумчидан 182 километр узоқлиқда жойлашган. Иккисини боғлаб турувчи янги қорайўл (автомобиль йўли) қурилган: Уловда Урумчидан чиқиб кенг ва текис йўлдан кунчиқарга юрилади. Шаҳар теварагидаги экинликлар тугаб ёзи-ёбонга чиқасиз. Йўлнинг икки ёғи тап-тақир. Тупроғининг бети қорамтир. Катта йўл очиқ ерга тушганиданми, Турфонга етгунча йўл ёқасида бирор қишлоқ ё қўрғон учрамайди. Анча юргач, сон-саноқсиз шамол электр пирпираклари тикланган ерга етасиз. Бу жойни Дабанчин дейилади. Бу ернинг ели кучли, кишини учириб юборгудай, изғирин. Электр пирпиракларининг ана шу тузликка тиклангани бежиз эмас. Турфонга довур шундай пирпираклар ўрнатилган жойдан яна бирови бор. Ярим йўлдан ўтгач, йўл Тангритоғ (Тяньшан) тизмалари этагидан ўтади. Тоғнинг этагида катта кўл ҳам бор. Айтишларича, ундан туз олинади, суви шўр. Умуман, бу ерлар шўртупроқ. Бетини шўр қоплаган далаларга ҳам тез-тез кўзингиз тушади.\nАнча юргач, қорайўл илон изи бўлиб оққан сой ёқалаб тоғлар орасини кесиб ўтади. Икки ёндаги тошқоялар ўта салобатли. Бир воҳадан бошқасига ўтиладиган йўл ҳам шунинг ўзи. Ўтмишда арқиш (карвон) йўллари ҳам ана шу ердан ўтган. Тоғлар тугаб, кенгликка чиқасиз.\nТурфонга яқинлашган сайин дашт-тузлик тугаб, пахта далалари, экинликлар бошланади. Тупроғи унумли бўлгани учунми, Турфон воҳасида пахта, дон-дун бурундан экиб келинган (Тарихини аниқ айтиш қийин, зироатчиликнинг бу хили қадимги битикларда ҳам тилга олинган). Шаҳарга етмай, ўнгга бурилиб, эски харобалар томон кириб борилади. Йўли тор, икки ёнда уйғур қишлоқлари. Бу ва умуман Турфондаги қишлоқлар киши эътиборини ўзига тортади: оддий уйлар, тевараги узумзор. Фарғонанинг чекка ҳудудлари, Самарқанд, Шаҳрисабз теварагидаги қишлоқларни эслатади кишига. Бурилишдан бошлаб, қишлоқлар оралаб кета-кетгунча узумзор. Бу ерларда узумчиликка катта эътибор берилади. Ерли кишиларнинг сўзига қараганда, Турфон узумининг довруғи дунёга кетган: донаси йирик-йирик ва ширин, икки-уч боши саватни тўлдиради. Халқи меҳнаткаш, тирикчилиги узумдан. Токнинг парвариши ҳам биздагидан фарқли: қишда ток ерга кўмилади, кўклам келиши билан илдизига тақаб очилади. Ишкомлар тартибли, токлар ниҳоятда текис таралган, навдаси ҳам бақувват. Яна бир жиҳати, ҳар қайси эшикда узум сақлаш ва майиз қуритиш учун махсус болохоналар қурилган; улар пишиқ ёки хом ғиштдан панжарасимон ишланган бўлиб, орасидан шамол ўтиб туради. Томлар лойсувоқ. Узум қуритиладиган ушбу болохоналар халқ тилида чунжа дейилади. Бундай қурилмалар бизнинг майизчилик билан шуғулланувчи воҳаларимизда ҳам бор. Чунончи, Китоб туманидаги Қайнар қишлоғида шу усулда майиз қилинади.\nТурфон уйғурларининг шеваси, урф-одати, ташқи кўриниши ҳам ўзига хос.\nҚорайўлдан ичкарига икки-уч чақирим юрилгач, эски харобаларга етасиз. Халқ бу ерни Безаклик минг уйлар дейди. Буддавийлик давридан қолган ушбу обида икки сой ўртасидаги тепаликда, ниҳоятда катта мажмуа. Сой ҳозир ҳам оқиб турибди, лекин суви саёз. Бу жойларнинг тарихи икки минг йилга боради. Умримда бундай ҳайбатли обидани кўрмаганман. Биздаги Афросиёб ёки Панжикент харобаларига ўхшаб кетади, лекин анча катта. Тепаликларни ўйиб қурилган эски ибодатхонаю уйларнинг сон-саноғи йўқ; орада лой ғиштдан ишланганлари ҳам бор; уйларни туташтирувчи тор йўлаклар; деворларда токчаларнинг ўрни. Шунча замонлар ўтиб ҳам тўкилиб тушмагани ақлга сиғмайди.\nБезаклик минг уйлар харобаси ҳозир очиқ музейга айлантирилган. Орага зиёратчиларнинг юриши учун пишиқ ғишт териб йўл солинган, айрим жойларга тахта тўшаб қўйилибди. Келиб-кетувчиларнинг кети узилмайди.\nБирор тепаликка чиқиб теваракка боққан киши ажойиб манзарани кўради: олдинда ҳайбатли қўрғон харобалари; сойнинг нариги томонида ям-яшил экинзорлар, уйғур қишлоқлари, узоқ-узоқларда қурама тоғлар.\nИзга қайтишда Турфон шаҳрига етмай туриб, Кориз музейи деган жойга келасиз. Ҳовлиси кета-кетгунча ишком. Ўтмиш деҳқончилигининг ёрқин излари ана шу ерда яққол кўринади. Қадимда бу ерларда коризлар (сув қувурлари, ер ости ҳовузлари) кўп бўлган. Бунинг сабаби, тоғ билан бу ернинг ўртаси чўл бўлиб, тепадан сув келтириш учун ер ости коризлари қазилган. Қувурлар шу ергача тортиб келинган, сўнг устидан қудуқлар қазилиб, сув ернинг юзига чиқарилган. Музейнинг янги қурилган биноси остида ана шундай қадимий коризлардан бири бор: яхши сақланган, қувури сополдан, суви ҳозир ҳам шарқираб оқиб турибди; ниҳоятда тиниқ ва муздай, бир қултум ичсангиз, танангиз яйрайди, онадан қайта туғилгандай бўласиз (Кориз сувини ичиб юрган одам умр бўйи дардга чалинмаса керак, назаримда). Бу иншоотнинг қурилиши ўз замонида қандай катта куч талаб қилганини тасаввур қилиш қийин эмас. Бу коризнинг тарихи ҳам минг йилдан нарига боради. Ҳозир Турфонда эски коризлардан анчаси сақланган, баъзилари қуриган. Деҳқончилик ва боғдорчиликда, халқни ичимлик суви билан таъминлашда ота-боболарнинг ана шу кашфиёти ҳануз қўл келяпти.\nТурфон (уйғурлар Турпан деб талаффуз қилади; хитойчада Гаўчан) – тоғ этакларида жойлашган воҳа. Унинг географик шароити, иқлими, Буюк ипак йўлида жойлашганлиги ўлканинг доимий гуллаб-яшнашига имкон берган. Иқлими туфайли бу тупроқда яратилган осори атиқалар, ёзма ёдгорликлар бизнинг кунимизгача яхши сақланган.\nМаданият соҳасида ҳам бу кўҳна ўлканинг имкониятлари чексиз эди. Ўтмишда қадимги туркий, суғд, тоҳар, будда, моний маданиятлари шу тупроқда туташган. Айниқса, буддавийлик даврида Турфон кишилик цивилизацияси юқори бўлган йирик маданият ўчоқларидан бўлиб, улуғ юксалишлар ана шу замонда юз берди. Кўҳна Турфон бир қанча юксалиш ва маданиятларнинг туташ нуқтаси бўлган.\nТурфон халқи асрлар оша турли маданиятлар, диний-фалсафий қарашлар таъсирида бўлиб келган: бошда тангриканлик, сўнг буддавийлик, монийлик, насронийлик қарашлари амал қилган. Кейинчалик эса уларнинг ўрнини ислом эгаллади. Бу ўлкада ўтмишда, туркий қавмлар билан бир қаторда, суғд, тоҳар жамоалари ҳам яшаган. Бу тупроқлардан қадимги туркий асарлар билан бир қаторда суғдча, тоҳарча асарлар топилганлигининг боиси ҳам шунда. Суғдлар бу ўлкага тижорат ишлари, диний-миссионерлик ҳаракатлари туфайли келиб, ўрнашиб қолган эди. Туркий халқлар орасида буддавийлик, монийлик, насронийлик қарашларининг ёйилувида ҳам суғдларнинг хизмати катта бўлган. Бунинг сингари боғланишлар изини ота-боболаримизнинг ёзув маданиятида ҳам кузатамиз.\nҚадимги будда ва моний маданиятларининг классик даври ҳам Турфонда кечди. Ҳатто буддавийлик Хитой ва Мўғулистонга ана шу йўл орқали кириб борган. Хитой роҳиблари муқаддас сафарга ана шу йўлдан ўтганлар. Хуллас, Турфон қадимдан Марказий Осиёнинг йирик маданий, ижтимоий-сиёсий, савдо марказларидан бири бўлиб келди. Бу ўлкада улуғ ва ўлмас обидалар яратилганининг сабаби ҳам ана шунда.\nТурфон IX–XIII асрларда, тўрт юз йил давомида ҳукм сурган Қўчу давлатининг маркази бўлган. Бу даврларда ана шу тупроқларда ёзув маданияти гуллаб-яшнади; будда, моний, насроний мазмундаги асарлар яратилди; ёзма адабиёт, айниқса, таржима адабиёт ривожланди. Бу давлатнинг расмий дини буддавийлик эди, шунга қарамай, бошқа диний жамоаларга-да йўл берилганди. Будда, моний жамоаларидан етишиб чиққан ўқимишли кишилар диннинг фалсафий-таълимий, ахлоқий ғояларини кенг оммалаштириш мақсадида ўз асарларини халққа тушунарли тилда, бадиий асар даражасида битишга уринганлар. Шунинг учун ҳам ушбу асарлар қадимги туркий, суғд, тоҳар адабиётларининг классик намуналарига айланган.\nКўҳна Турфон, унинг тарихи шарқшуносликнинг, хусусан, ғарб шарқшуносларининг доимий диққат марказида туради. Олимлар бу тупроқларда жуда катта тадқиқот ишлари олиб борган, археографик экспедициялар уюштирганлар. Ўтган асрнинг бошларида Турфон харобаларидан сон-саноқсиз археологик обидалар, ёзма ёдгорликлар топилди. Ушбу топилмалар милоддан аввалги даврлардан бошлаб ўрта асрларгача бўлган даврларга тегишлидир. Деворий расмлар, ибодатхона ва саройлардан чиққан ҳайкалчалар, қимматли буюмлар, нодир қўлёзмаларнинг бари ташиб кетилди. Ҳатто эски мозорлардан чиққан мумиёланган жасадлар, тахта тобутлари билан қўшиб олиб кетилган. Ҳозир улар йирик музейлар ва қўлёзма фондларида сақланмоқда. Безаклик минг уйларнинг бебаҳо обидалари Турфон ва Урумчидаги тарих музейлари, Берлин, Лондон, Санкт-Петербургдаги музейлар ва қўлёзма хазиналарини бойитиб турибди (Урумчидаги Шинжон тарих музейида мумиёланган жасадлардан тортиб, ҳайкалчалар, сопол буюмлар, асл қўлёзмалар дейсизми, ҳамма-ҳаммасидан бор, кўриб ҳайратга тушади киши).\nТурфон харобаларидан чиққан обидалар ичида ёзма ёдгорликлар алоҳида ўрин тутади. Улар қадимги туркий, суғд тилларида бўлиб, будда, моний жамоалари томонидан битилган. Ёзув ашёси – тери, қоғоз, ёғоч, сопол идиш ва металл. Орада деворий расмларга ёзилган битиклар ҳам бор.\nЁзма ёдгорликларнинг муайян бўлаги ўша даврларга тегишли расмий ҳужжатлардир. Муҳим қирраси, Турфондан топилган расмий битиклар хонларнинг ёрлиқлари ёки юрт эгаларининг ўзаро ёзишмалари, дипломатик ҳужжатлар эмас. Улар йирик ер эгалари, бойлар, деҳқонлар, оддий кишиларнинг олди-бердиси, хўжаликнинг кирим-чиқими, кимгадир сотилган ер ҳужжати, ижарага олинган ер учун ёзилган тилхатлар, қарзга олинган дон-дунни, матони эвази билан қайтариш тўғрисидаги васиқалар, қулларнинг ўз беклари устидан ёзган шикоятлари ёки йирик бойларнинг ўз қулига берган эрк ҳужжатларидир. Қадимги турк ижтимоий-сиёсий, иқтисодий ҳаётини бутунича қамраб олган ушбу ҳужжатлар жамият ҳаёти, ижтимоий-сиёсий, иқтисодий муносабатлар тарихини ўзида яққол акс эттирган.\nЭски, сарғайиб кетган қоғозлардаги битикларнинг ҳаммаси ҳам яхши сақланган эмас; кўпи чириб, матн бўлаклари тўкилиб тушган; айримлардан кичик парчалар қолган. Уларнинг ичида матни узуқ-юлуқ сақланганлари ҳам анча, орада айрим жойларини ўқиб маъно чиқариш қийин. Шундай эса-да, сиёҳи ҳануз тиниқ.\nҲужжатлар туркий тилда бўлиб, давлат ишларида унинг мавқеи юқори эканини билдиради. Улар эски уйғур хатида битилган. Баъзи ҳужжатлар тартибли, чиройли хатда, айримининг эса шошиб ёзилгани билиниб туради. Ора-орада идораларнинг муҳр-тамғалари урилган, ҳужжатларнинг охирига эса қарз олувчи ва гувоҳларнинг белги-нишонлари қўйилган.\nҲужжатлар матнида уларни битувчи кишиларнинг исмлари ҳам сақланиб қолган. Бу юмуш билан, одатда, юрт бошлиқлари, давлат идорасининг хизматчиси (бек, тудун ёки нотариус), қарз берувчининг ўзи ёки унинг ишончли кишиси шуғулланган. Матннинг саводли, юксак даражада ёзилганига қараганда, улар қонунларни, тўру-тузукларни яхши билган, билимли кишилар ўтган.\nТаъкидламоқ ўринлики, ушбу битиклар туркий ҳужжатчиликнинг илк намуналари эмас. Улар, Қўчу давлати замонидан қолган (айрим ҳужжатларда Қўчу номининг берилганлиги ҳам шуни кўрсатади). Ваҳоланки, туркий ҳужжатчилик бундан-да эски замонларга бориб тақалади. Шундай эса-да, улар ҳужжатчиликнинг нодир намуналари бўлиб, туркий расмий услубнинг юзага келиши ва тарихий тараққиётини ўрганишда катта аҳамиятга эга.\nБитиклар ҳужжатчиликнинг барча талабларига жавоб беради: тузилиши пухта; матн компонентлари ўзаро уйғун; матн услуби, атамалар тизими юксак босқичда. Қадимги туркий ҳужжатчилик узоқ услубий тараққиёт босқичини босиб ўтганидан далолат беради. Ҳужжатларда бунинг сингари кишини ҳайратга солувчи ўринлар талай.\nМаълумки, ўрта аср жамиятида, давлат сиёсатида кишилар ўртасидаги ижтимоий-сиёсий, иқтисодий муносабатларнинг ҳуқуқий асослари чуқур ишлаб чиқилган эди. Қандай бўлишидан қатъи назар, кишининг ҳақ-ҳуқуқини белгиловчи ишлар, олди-берди, давлат идоралари ва хўжаликдаги кирим-чиқимлар расмийлаштирилган, улар ҳужжатларда қайд этиб қўйилган.\nШу ўринда бир масалага эътибор берсак. Қонунга кўра, ҳар қандай олди-бердининг кафолатлануви, олинган нарса олувчининг ўзи ёки унинг яқинлари томонидан албатта қайтарилмоғи керак. Бирор нарсани қарзга берув ҳужжатларида berginčä yoq bar bolsar-men деган жумлага кўзимиз тушади. Бу жумла “қарзни бергунча борманми-йўқман, беролмасам (қарзни узолмасам)” деган маънони билдиради. Масалан, Берлин фондида сақланаётган Т.М.222 кўрсаткичли Булмиш исмли кишининг солиқ тўлаш мақсадида Қара Ўғулдан қарзга олган кумуш танга учун берган тилхатида бу ҳолат шундай кафолатланган: Asïğï bilä köni berür-men. Berginčä yoq (ba)r bolsar-men kišim Tüzüg köni (b)ersün. Маъноси: “(Кумушни) фойдаси билан тўлиқ қайтараман. Бергунча йўқ-бор бўлсам (борман-йўқман), хотиним Тузуг тўлиқ берсин”. Бу ўринда беримчи беримни кишиси (хотини) Тузугни ўртага қўйиб кафолатламоқда.\nШу ўринда ўрта аср ҳужжатлари услубининг муҳим қирраси тўғрисида икки оғиз сўз. Одатда, расмий услуб ўзининг аниқ ва равшанлиги, кўчма маъноли сўзлар, фразеологик бирикмалар, тасвирий ифодалар, кўтаринки жумлалар, турли бадиий воситаларнинг учрамаслиги билан ажралиб туради. Лекин бу ўлчовни, чекловни ҳеч бир ўзгаришсиз қадимги туркий тилдаги расмий битикларга, қолаверса, ўрта аср ҳужжатчилигига нисбатан қўллаш ўзини оқламайди, назаримизда. Сабаби, ўша давр ҳужжатларида, юқорида расмий услубга тегишли деб қаралаётган белгилардан ташқари, оғзаки услубга, бадиий матнларга хос воситалар ҳам учраб туради. Битувчи-котиблар фикрни теран англатиш, унинг таъсирини кучайтириш, васиқани мазмунли ва ширали баён қилиш, матн услубининг силлиқ ва оҳангдор чиқиши учун, ўрни билан, бадиий воситалардан ҳам фойдаланган. Бир сўз билан айтганда, ҳужжатлар услубига оғзаки, сўзлашув услуби билан бир қаторда, бадиий тафаккурнинг, бадиий услубнинг, қадимги туркий адабиётнинг таъсири бўлган. Шундай қилиб, васиқаларда оғзаки ва бадиий услубга хос бўлган стереотип жумлалар тизими амал қилади. Улар расмий матнларга бадиий бўёқ бериши билан бир қаторда, юридик кимсалар нутқининг таъсирли ва мазмунли чиқиши, ҳаққонийлигини таъминлашга хизмат қилади. Бу нарсани қадимги туркий ёзма адабий тилидаги услублар синкретизми сифатида баҳолаш мумкин. Масалан, Кўни Қуз исмли хўжайиннинг Бурхан Қули исмли қулига берган эрк ҳужжатида шундай жумлани ўқиймиз: Bu kьntд mпnča Burxan Qulïnïŋ ya örü tağqa, qudï quumqa barsar, öz köŋülinčä buyan berip yorпsun. Мазмуни: “Бугундан бошлаб Бурхан Қулининг (эрки ўзида), юқори тоққа (борадими), қуйи қумга борадими, ўз кўнглича йўл тутсин, савоб учун юраверсин”. Ушбу мисолимиздаги örü tağqa, qudï quumqa barsar бирикмасидаги örü tağ – “юқори тоғ” ҳамда qudп quum – “қуйи қум”, уларни ўзаро қаршилантириш йўли билан бадиий санъат ҳосил қилинмоқда; “юқори тоққа (борадими), қуйи қумга борадими” дегани “истаган ерида; ҳамма ерда” англамида келган. Фикрни бу тарзда ифодалаш расмий битиклар услуби учун ғайриодатий, лекин матннинг таъсирини ошириш, ифода бадиийлигини таъминлаш, “эркинлик” тушунчасини теран англатиш мақсадида ана шу ибора қўлланган.\nВасиқаларда, ўрни билан, кўчма маъноли, экспрессив бўёқли сўзлар ҳам учраб туради. Шунингдек, ҳужжатларда синтактик паралеллизмлар, аллитерация сингари бадиий воситаларга ҳам мурожаат этилади. Айрим жумлалар сажда ёзилган.\nВасиқаларда сўзловчи нутқининг берилиши ҳам ўзига хос. Матн битувчи, одатда, ерни ижарага ёки нарсани қарзга бераётган кимса, шунингдек, давлат идорасининг ходими, бирор ўқимишли киши бўлади. Матн, асосан, қарз олувчи тилидан ўқувчига қарата сўзланади. Турган гап, ҳужжат битишнинг жавобгарлиги бор. Бу нарса унинг хотимасида албатта қайд этилади: агар ерни ижарага ёки бирон нарсани қарзга бераётган кимса васиқани битган бўлса, охирида “мен битдим” ёки “менинг ўзим битдим” (men özüm bitidim; meniŋ özüm bitidim) деб ёзиб қўяди. Мабодо, ҳужжат идора ходими ёки бошқа кимса тарафидан битилган бўлса, унда Men, Mпsпr, ayпtпp bitidim; Men, Torčп, ağa-inilдrkд ayпtпp bitidim cингари жумлалар билан якунланади. Бу жумла “Мен, Мисир, (қарз олувчининг) айтиб турган сўзлари бўйича ёздим”; “Мен, Тўрчи, оға-иниларнинг (яъни қарз олаётганларнинг) айтган сўзлари бўйича ёздим” деган мазмунни англатади.\nҚизиғи шундаки, биз сўз юритаётган ҳужжатларда матн қарз берувчи кимса тилидан битилаётганига қарамай, асосий қисмда, қарз берувчининг қарз билан алоқадор муҳим сўзлари, таъкидлари унинг ўз тилидан берилади. Ҳужжатларда юридик шахслар нутқининг бу шаклда берилиши бежиз эмас: улар ўзаро уйғунлашиб, матн таъсирини оширади, ҳужжатларда сўз бораётган юридик шахслар нутқининг легитимлиги, ишончлилиги, ҳужжатнинг расмийлигини таъминлайди.\nЭски ҳужжатларда расмий ва бадиий услубларнинг қоришиқ ҳолда учраши ёки юридик кимсалар нутқининг бу кўринишда уйғунлашуви туркий расмий услубнинг тўла шаклланиб улгурмаганидан эмас, аксинча, унинг ўта тараққий этгани, фикрни ифодалаш, ҳужжатнинг расмийлигини таъминлаш имкониятлари кенглигидан далолат беради.\nТурфон ҳужжатларининг муайян қисми немис, рус, уйғур олимлари томонидан чоп эттирилган. Берлин Академиясининг қўлёзмалар фондида сақланаётган Турфондан топиб келтирилган ҳужжатларнинг кўпи ҳозирги кезда интернет сайтларига ҳам киритилган. Бироқ уларнинг ўқилиши, матн талқини масаласида ҳали тортишувли ўринлар бор. Шунингдек, матн услуби, уларнинг туркий ҳужжатчилик тарихида тутган ўрни, ижтимоий-сиёсий, иқтисодий жиҳатлари ва шунинг сингари муҳим масалалар очиқ қолмоқда. Яна уларнинг барини йиғиб, ҳозирги туркшунослик талабларига мос бўлган илмий нашрини яратишнинг вақти келди. Шуларни кўзда тутган ҳолда, ўзбек шарқшунослигида тарихий сфрагистика, ҳужжатшунослик соҳасини ривожлантириш, бу соҳага ёш, билимли йигит-қизларни жалб этиш, олий ўқув юртларида айни соҳалар бўйича фанлар киритилмоғи керак.\n← Аввалги Аввалги Тилаволди Жўраев. Жойс феномени (бир ҳикоя асосида қисқача экскурс)\nКейинги → Кейинги: Эшқобил Шукур. Ижод (видео)


Qalampir.uz - Президентга Жаҳонгир Позилжоновнинг "дешевый пиар"и керакми?\nПрезидентга Жаҳонгир Позилжоновнинг "дешевый пиар"и керакми?\n21:21, 19.12.2018 Шоу-бизнес\nАввалроқ, ўзбекистонлик хонанда Жаҳонгир Позилжонов Президент Шавкат Мирзиёев билан селфи тушишни тарғиб қилиб, қўшиқ куйлаб чиққани, унга клип суратга олдиргани, мазкур клип маҳаллий телеканалларда намойиш этилаётгани ҳақида хабар берган эдик.\nЎзбекистонда рўй бераётган сўнгги ўзгаришларни бутун жаҳон эътироф этмоқда. Шавкат Мирзиёев икки йиллик қисқа фурсатда амалга оширган улкан ислоҳотларни уч дақиқалик маъносиз қўшиқ билан ўлчашнинг ўзи савиясизлик. Зотан давлат раҳбарининг бундай арзон рекламага эҳтиёжи йўқ. Боиси халқ уни шундоқ ҳам яхши кўряпти, қўллаб-қувватлаяпти.\nҚўшиқ ва клип ижтимоий тармоқларда кўплаб муҳокамаларга сабаб бўлмоқда. Фикр билдираётганларнинг асосий қисми энг биринчи навбатда Позилжоновнинг бир вақтлар Биринчи Президент Ислом Каримовнинг тўнғич қизи Гулнора Каримовага ҳам яқин бўлгани, уни ҳам шундай алқаганини хотирламоқда.\nБлогер Шаҳноза Тўрахўжаева ҳам мазкур қўшиққа ўз муносабатини билдирди. Унда шундай дейилади:\nЖаҳонгир Позилжонов ва жамоаси ўзбекларни шарманда қиляпти. Мен шахсан унинг "Селфи" деган клипидан уялдим.\nМен цензурага қаршиман, аммо аҳмоқларни цензура қилиб турмаса бўлмасакан деяпман шу тобда.\nМуножат Йўлчиева судга чақирилди\nПрезидент 2019 йил учун инвестиция дастурига оид қарорни имзолади


Журнал муҳарририни танийсизми?\nВатанимиз равнақи, халқимиз фаровонлиги, мустақиллигимизни мустаҳкамлаш йўлида жонбозлик кўрсатиб келаётган журналистларнинг касбий байрами арафасида юзлаб мухлислар ишончини қозонган қаламкаш Карина ҚАМБАРОВАни таҳририятимизга таклиф қилдик.\n– Карина, журналистика соҳасига қандай келиб қолгансиз?\n– 10 йилдан буён шу соҳада фаолият юритиб келаман. Умуман олганда, журналистикани ўқимаганман. Ҳаётий тажрибам туфайли ушбу соҳада ишлаб, тузуккина ютуқларга эришиб келяпман. Дастлаб, оқ-қора рангда чоп этиладиган кичик бир газетада иш бошладим, кейинчалик катта-кичик журналлар ва газеталарда меҳнат қилиб, малака оширдим. Маълум вақт ўтгач, соҳанинг сир-асрорларини яхши ўзлаштириб, бошқа бир йўналишда, қизиқарли, чиройли, шаҳарликлар учун керакли, фойдали нашр чоп этишга бел боғладим.\n– Дастлаб, миянгизга келган ғоя қандай эди?\n– Шимкентда истиқомат қилганим учун ҳам, биринчи навбатда, тўйларга бағишланган журнал чиқаришни дилимга тугиб юрардим. Чунки, Шимкент байрамлар, маросимлар, тадбирлар ва тўйларга бой шаҳар. Бу ерда бир кунда тахминан 250та тўй нишонланади. Қолаверса, ўзим ҳам ёш, ҳали турмушга чиқмаганим боис, мен учун қизиқарли ҳамда бу жабҳада бор имкониятларимни кўрсата олишимга ишончим комил эди.\n– Журналингизда муаммоли мақолалар ҳам босиладими?\n– Йўқ, чунки журнал фақат байрамларга, хушхабарларга, ижобий янгиликларга мўлжалланган. Бир сўз билан айтганда, биз ушбу журнал орқали Шимкентга ва шимкентликларга хуш кайфият ва шодлик улашамиз!\n– Журнал неча ёшда?\n– 3 йилдан буён "Шымкент тўй каталоги" шимкентликлар ҳаётининг чамбарчас бир қисмига айланган.\n– Каринахон! Қисқа ва мароқли суҳбат учун ташаккур! Сизни журналистлар байрами билан қутлаб, келгуси ижодий фаолиятингизда улкан муваффақиятлар тилайман!\nМухтабар УСМОНОВА ёзиб олди, 2018-06-28, 10:45 174\nЖурналистлар яна майдонга тушди 5


Хамма янгиликлар / 15.09.2019\n16:04 05 Июл 2020\nПетербургдаги фаст-фуд ресторанида ўзбекистонлик жасади топилди\nЭркак ресторанлар тармоғида ошпаз бўлиб ишлаган. Уни подсобкада пичоқланган ҳолатда ресторан директори аниқлаган\nТошкент шаҳрида гейларга қарши махсус рейдлар ўтказилмаган ва ўтказилмаяпти, айрим сайтларнинг аноним манбаларга таяниб ёзаётган хабарлари таг замирида ички ишлар органлари ходимларини обрўсизлантириш мақсади ётибди, дейилади ИИББ расмий баёнотида\nҲунармандлар фестивали учун Қўқон танлангани бежиз эмас – Шавкат Мирзиёев\nШавкат Мирзиёев Марғиолон атласи, Риштон кулолчилик санъати, Қўқон наққошлик ва ёғоч ўймакорлик санъати бутун дунёга танилганини айтиб ўтди.\nКўргазма яхши чиқибди - Россия элчиси Қўқондаги ҳунармандлар кўргазмаси ҳақида\nРоссия элчисининг фикрига кўра Шарқ тароналари фестивали, Қўқондаги ҳунармандлар кўргазмаси - халқни бирлаштириш учун хизмат қилади.\nСенат Туркий кенгашга қўшилиш ҳақидаги қонунни маъқуллади\nОлий мажлис Сенати Ўзбекистонни Туркий тилли мамлакатлар ҳамкорлик кенгашига қўшилиши ҳақидаги қонунни маъқуллади.\nШавкат Мирзиёев Фарғонада нима ишлаб чиқариш мумкинлигини айтди\nМарғилон ва Қўқон шаҳарларига 3 йил ичида 1 миллиард 354 миллион доллар имтиёзли кредитларни йўналтириш режалаштирилган.\nНур-Султонда юнон-рим бўлиб ўтаётган жаҳон чемпионатида 2 нафар Ўзбекистон кўрашчилари ярим финалга чиқди.\nЎзбекистон “Майя декларациясига” қўшилди\nЎзбекистон Марказий банки аҳоли орасида молиявий оммабопликни ривожлантиришни мақсад қилган "Майя декларациясига" қўшилди.\nФранциянинг Total Eren компанияси Самарқандда 100 МВтли қуёш электр станцияси қуради. Хорижий сармоядор станцияни бир йил ичида қуриб, фойдаланишга топширишни ваъда бермоқда.\nМосквада толибон делегацияси билан учрашув бўлиб ўтди\nМосквада бўлиб ўтган учрашувда "Толибон" вакиллари АҚШ билан суҳбатни давом эттиришга тайёр эканликларини билдиришди.\nБугун чақирилган Сенат шошилинч мажлисида, Ўзбекистоннинг Туркий тилли мамлакатлар кенгашига аъзолигига доир масалалар кўриб чиқилиши мумкин.\nЎзбекистон президенти Шавкат Мирзиёев 2017-йил Олмазор туманига ташрифи чоғида Тошкент ўйинчоқлар фабрикаси негизида янги лойиҳаларни амалга ошириш бўйича топшириқлар берган эди.\nҚобул шаҳрида Афғонистон-Ўзбекистон-Қозоғистон-Хитой темир йўли маршрутининг ишга туширилиши бўйича тадбир бўлиб ўтди.


28 апрель, 2020, 15:15\nТеглар:Токио-2020 | Олимпиада | Паралимпия | Коронавирус\nАввал вакцина топиш керак.\nХабарингиз бор, Япониянинг Токио шаҳрида жорий йил ўтказилиши керак бўлган ёзги Олимпия ўйинлари 1 йилга кечиктирилди. Мусобақа ташкилий қўмитаси вакилларидан бири Ёсиро Морининг сўзларига кўра, пандемия келаси йил ҳам давом этса ва унинг назорати издан чиқса, бўлажак Олимпиада бутунлай бекор қилиниши ҳам мумкин. Бу ҳақда sputnik.by сайтига таяниб, Ўзбекистон Миллий Олимпия қўмитаси расмий сайти хабар тарқатмоқда.\nХОҚ Олимпиаданинг 2021 йилга кўчирилишини тушунтирди\nХалқаро Олимпия қўмитаси март ойининг охирларида коронавирус пандемияси сабаб Олимпия ўйинларини 2021 йилга қолдириш ҳақида айтиб ўтган эди. Янги режага кўра, ўйинлар 2021 йилнинг 23 июлидан 8 августига қадар давом этади. Морининг сўзларига кўра, Олимпиадани мазкур саналардан ҳам кейинга суришнинг имкони йўқ.\nТокио Олимпиадаси XXI асрда қолдирилаётган Олимпия ўйинларининг дастлабкиси сифатида тарихга кирмоқда. Ўтган асрда уруш туфайли 1916 йил Берлин, 1940 йил Токио ва 1944 йил Лондонда ўтиши керак бўлган Олимпия ўйинлари бекор қилинган эди. Шунингдек, 1972 йил Мюнхенда ўтган Олимпия ўйинлари ҳам теракт сабаб тўхтатилган, аммо вазият юмшагач, баҳслар якунига етказиб қўйилган эди.\nВакцинасиз Олимпиада имконсиз. Агар самарали вакцина топилмаса, "Токио-2020" Олимпия ўйинларининг келаси йил ўтказилиши ҳам сўроқ остида қолиши мумкин, деб ўйлайди Япония шифокорлар ассоциацияси раҳбари Ёситакэ Ёкокура.\n“Менимча, самарали вакцина топилмас экан, Олимпиаданинг ўтказилиши сўроқ остида бўлади. Биз максимал даражада COVID-19га қарши вакцина топишга ҳаракат қиламиз”, – дейди Ёкокура Киодо агентлигига берган интервьюсида.\nАссоциация раҳбари ўз нутқи давомида муаммо нафақат Япония, балки бутун дунёдаги вазият билан ҳам боғлиқлигини қўшимча қилиб ўтди.\n“Бу вақтда (Олимпия ўйинлари ўтадиган муддат) инфекциянинг бутун дунё бўйлаб тарқалишининг қандай ҳолатда бўлиши барча масалага ойдинлик киритиб беради. Бундай пайтда Японияда касалланганлик ҳолати яхшиланган бўлса ҳам, инфекциянинг бутун дунё бўйлаб кенг тарқалгани Олимпия ўйинларининг ўтишини сўроқ остида қолдириши мумкин”, – дейди Ёкокура.\nMenimcha butkul bekor bo‘sayam yaxshi\nСаралашди қайтадан бошлашса зӯр бӯларди\nМиллий Антидопинг агентлиги: Допинг қисқа муддатда танадан чиқиб кетади деганлар адашади\nБир йилда 2 та Олимпиадада иштирок этган спортчи ҳақида эшитганмисиз?


Бир вақтнинг ўзида юз минглаб камералардан қиёфани таниш тизими намойиш этилди - Zamin.uz\n09:28 / 23.08.2018\nРоссиянинг қиёфани таниш соҳасида дастурлар яратиш билан шуғулланувчи NtechLab компанияси FindFace Public Safety деб номланувчи янги технология тақдимотини ўтказди. Тизимнинг хусусияти шундаки, у бир вақтнинг ўзида юз минглаб камералардан келаётган видеотасвирларни қайта ишлай олади.\nТасвирда хавфсизлик ходимларини қизиқтираётган қиёфалар пайдо бўлиши билан тизим уларни бир лаҳзада аниқлайди ва ходимларга тегишли хабар жўнатади. Бу жиноятларни тезкорлик билан аниқлашда жуда қулайдир. FindFace Public Safety видеокузатув архивларидаги ёзувлардан ҳам қиёфаларни излай олади.\nNtechLab ходимларининг айтишларича, янги технология бутун Россия бўйича ягона хавфсизлик ва тезкор ҳаракатланиш тизимини яратиш имконини беради. Ундан одамлар оммавий тўпланадиган жойларда ҳамда кириш чекланган масканларда фойдаланилади. Қайд этилишича, FindFace Public Safety террорчилик таҳдидларининг олдини олишда ва йирик тадбирларга ташриф буюрувчиларни аниқлашда жуда қулайдир. “Замин” янгиликларини “Инстаграм”да кузатиб боринг\n21-02-2019, 16:10, Технология\n31-01-2019, 16:53, Технология\n8-11-2018, 15:18, Технология\n14-10-2018, 22:04, Технология\nApple юз таниш технологияси учун патент олди\n8-07-2017, 16:40, Технология\n15-05-2015, 18:31, Технология\nЯнгиликлар » Технология » Бир вақтнинг ўзида юз минглаб камералардан қиёфани таниш тизими намойиш этилди


Стигмага йўл қўйманг! — silning-davosi-bor.uz\nШифокордан касалликка чалинганини эшитган Ноила ҳаётдан узилиб қолган одамдек ҳаёллар саҳросида адашиб қолди. Эндигина бир ўғил фарзандни дунёга келтирган аёлнинг кўз ўнги қоронғулашди. Атрофини ёмон ҳаёллар эгаллади.\nКечки пайт тушликдан сўнг турмуш ўртоғининг саволларига елка қисиб жавоб беришдан нарига ўтмади. Хонасига кириб юм-юм йиғлай бошлади. Қалбини тирнаётган саволларига ким жавоб берар экан: «Энди нима бўлади?» Ахир турмуш ўртоғига нима дейди? У бу касаллик билан аёлни қандай қабул қиларкан?\nҲар қалай Ботирака аёлининг дардини тушунди. Уни тузалиб кетишига ишонтирди. Тиргак бўлди. Аниқроғи Ботирака аёлининг касали ҳақида, бу касалликнинг давоси борлигини фақат яқин кишилари унга ёрдам бериши кераклигини «Қўллаб қувватлаш гуруҳи»га қатнашиб билиб олди.\nҲа, Қарши туман Сил касалликлар деспансерида ҳар ойнинг йигирманчи санасида ўтказилиб келинаётган «Қўллаб- қувватлаш гуруҳи» тадбирлари қаҳрамонларимиз каби оилаларнинг дарс кетишини олдини олишга хизмат қилмоқда.\nХўш, аслида «Қўллаб-қувватлаш гуруҳи» тадбирлари қай мақсадга йўналтирилган? Давра суҳбатларининг дастурлари ўз натижасини бераяптими?\nФеруза опа бизни ҳам «Қўллаб-қувватлаш гуруҳи»нинг тадбирига таклиф қилди.\n-Давра суҳбатида беморлар бир бирлари билан яқин қариндошдек мулоқотга киришиб кетишди, дейди Феруза опа. -Биласизми, ҳар қандай вазиятда киши атрофдагиларнинг меҳрига ташна бўлади. Бу ташналик беморларда икки хисса кўпроқ кечади. Шуни инобатга олиб беморларимиз билан бўлган суҳбатларда самарали мулоқот услубларидан кенг фойдаланамиз. Мулоқотнинг бир нечта усуллари мавжуд бўлиб, улар бемор билан ишончли алоқа ўрнатиш ва беморни ҳамкорликка жалб қилишга ёрдам беради. Мулоқот самарали бўлиши учун савол беришни аввалдан билишимиз лозим. Энг аввало, диққат билан қулоқ солиб, беморнинг қийинчилик ва безовталигини ҳисобга олиб, беморга ҳамдардлик билдириб, унинг муаммоларини ечишга ёрдам бериш лозим. Беморимиз Заринаопа ҳам яқинда яккаю ягона ўғлини уйлантириш ҳақида тўлқинланиб гапириб қолди. Аммо унинг бу касаллик билан чалинганини, касаллиги тўғрисида унга келинига қандай айтишини ўйлаб, иккиланиб юрган экан. Машғулотдан сўнг опанинг ўғлини чақиртирдик. Опадан сир сақлаган ҳолда бу ҳақда унинг ўғлига тушунтирдик. Тушунган, онасига меҳрибон йигит экан бўлажак келинни ҳам марказимизга олиб келди. Келин ҳам бизни тушинди шекилли, бўлажак онажонисига қайнонасига эътиборлироқ бўлишга сўз берди.\nБу услублар бемор оила аъзолари билан мулоқот қилганда ҳам ёрдам бераяпти.\nМулоқотни бемор учун юқимли қилиш керак. Сабаби, уни қўллаб-қувватланса ва рағбатлантирилса, ҳурматини жойига қўйиб унга ҳамдард бўлсангизгина бемор билан очиқ, ишончли мулоқот ўрнатишга эришилади. Беморлар билан мулоқотда оддий ва тушунарли гапиришга ҳаракат қиламиз.\n«Қуллаб қувватлаш гуруҳи» йиғинида энг аввало беморнинг сил ҳақидаги билимларини баҳолаб борамиз. Унинг даволанишга хайрихохлиги хоҳишини ўрганамиз. Беомрни даволанишни давом эттиришга рағбатлантирамиз. Бемор тушунаяпти ва сил ва уни даволаш ҳақидаги асосий маълумотларни эсида сақлаб қолаётганликларини турли шаклдаги ўйинлар орқали аниқлаб оламиз. Бу жараёнда беморнинг қўрқув ва иккиланишларига керакли эътибор берилади.\nСуҳбатимизнинг шу ерида Феруза опанинг ёнига бир бемор келди. Фтизиатрнинг айтишича, бу киши чет мамлакатда пул ишлаш учун кетиб суяк сили касаллигини орттириб келган экан.\n-Келинг,- Нигина Белаевна. Ўзингизни қандай хис қилаяпсиз?\n-Қуллаб-қувватловчи гуруҳининг тадбирига қатнашгач ҳаётга қайта туғилгандек бўлдим.\nФеруза опа Нигинанинг сўзларини жон қулоғи билан тинглагач унга шифокор қабулига келганини ёки келаётганини тўғри қилганини қайта-қайта айтди.\nБемор билан мулоқотга киришар экан, фтизиатр Феруза Тошпулатовна нигоҳ, интонация, қўл ҳаракатлари белгилар билан Нигинаопани қўллаб-қувватлади. Суҳбат узоқ чўзилди. Шифокор беморининг гапларини тинглагач, олдин ҳамдардлик билдирди сўнг унга ечим топишга киришди.\nБемор билан фақат рост сўзлашиш керак, -дейди физиопедиатр Дилфуза Соҳибова. –Гапимиз ва ҳаракатларимизда бир хиллик бўлиши керак. Оддий нотиббий сўзларни ишлатиш: масалан: Mycobacterium tuberculosis ўрнига “сил таёқчаси” деб гапирилса, бемор кейинги суҳбатларда ҳам биринчилардан бўлиб иштирок этади. Яна бир гап беморлар билан индивидуал ёндошиб ишлаш ҳам ўз самарасини беради. Айтайлик, ўқиши қийин бўлган тавсияларни оғзаки ушинтирамиз, кўргазмали материалларни кўрсатамиз. Кўпчилик беморлар бемор келиши керак бўлган кунлар ва дори қабул қилиш кунлари белгиланган календаридан Бу мулоқотлар давомида бемор бизни тушунаяпти ва сил, уни даволаш ҳақидаги асосий маълумотларни эсида сақлаб қолиш каби мақсадга эришилиб, ишонч ҳосил қилинади. Яна бир гап, ўзини ёмон сезаётган ёки жуда безовта беморлар биринчи мартадан маълумотни ўзлаштира олмайди. Бунинг учун суҳбатга қўшимча вақт белгиланилади.\n-Ўтган сафар гаплашганимизда қизингизни олий ўқув юртига кириш имтиҳонларига тайёргарлик кўраяпти, деган эдингиз, имтиҳонга ҳам яқин қолди, -мулоқотни давом эттиради Феруза Тошпўлатовна.\n-Қизимдан умидим катта. Ўқишга кирса меҳмонимиз бўласиз, опажон, -дейди “эски” суҳбатини ёдигаолиб Нигинаопа.\n-Натижалар ёмон эмас. Лекин дарддан тўлиқ фориғ бўлиб кетишингиз учун, сиз буюрилган дорилар дозасини тўла қабул қилишингиз лозим.\nБеморга қандай қилиб балғам йиғишни ёки таблеткани майдалашни ва овқат билан аралаштиришни кўрсатиб берар экан Феруза опага беморлари савол ташлайди.\n-Дориларни ўз вақтида ичсам тузалиб кетаманми?, дейди ҳозиргина суҳбатимизга қўшилган ўспирин йигит Б.ҳам.\n-Яхши савол!, дея рағбатлантиради шифокор.\nДарҳақиқат, сил бемори ва БТСЁ ходими ўртасида ташкил топган ҳурматли ва ишончли муносибатлар беморга даволанши режимига риоя қилишга ёрдам берувчи асоисй омил бўлади. Бемор ва унинг оила аъзолари сил нима эканлигини ва даволанишни тугатиб, соғайиб кетиш учун нима қилиш кераклигини тушунсалар, беморнинг режимга риоя қилиш хайрихохлиги ошади. Бемор учун маърифий тадбирлар ўтказиш ва маслаҳат бериш –бу даволаш жараёнининг энг муҳим таркибий қисмидир.\nКиши кўнгли меҳр чашмалари билан суғорилар экан, бундай инсон ҳар қандай тўсиқни ҳар қандай хавфли касалликни енга олади. Донишманд халқимизда “Одам тафтини одам олади” деган ҳикмат бор. Қувонарлиси, бугун кўпчилик сил касаллиги ҳақида тўлиқ маълумотга эга бўлиб, камситишга чек қўйилмоқда. Айниқса, сил касаллиги билан оғриган шахслар ҳуқуқи Ўзбекистон Республикаси Қонунларида ҳам тегишли тартибда белгилаб берилган. Ва аксинча, кўпгина оилаларда ака-укалар, ота-оналар, бемор жигари қалбига йўл топиб, уларнинг дардларига малҳам бўлишмоқда.\nКелинг азизлар, яқинларимиз тузалиб кетиши учун “стигма”га йўл қўймайлик!\nҲулкар ФАРМОН қизи. «Воҳа» газетаси мухбири\n(Мақола қаҳрамонларининг исмлари ўзгарттирилган)\nАввалги мақола: Бугун Миркомил Фозилов туғилган кун!\nНавбатдаги мақола: Туберкулёз дунёдаги энг кўп ўлим келтирувчи инфекция деб топилди


МАМЛАКАТ ТАРАҚҚИЁТИДА МУНОСИБ ҲИССАМИЗ БЎЛИШИ ЛОЗИМ - Ўзбекистон овози газетаси\nМАМЛАКАТ ТАРАҚҚИЁТИДА МУНОСИБ ҲИССАМИЗ БЎЛИШИ ЛОЗИМ\nПрезидентимизнинг Олий Мажлис Қонунчилик палатасининг биринчи мажлисидаги нутқида билдирилган фикрлар кенг жамоатчилик томонидан ўрганилмоқда. Йиғилишда биз депутатлар учун ўта муҳим фикрлар билдирилди. Тўғриси, бу нутқ шахсан мени мустақиллик йилларида бошимиздан ўтган синовлар, эришилган ютуқлар ҳақида яна бир бор ўйлаб, хулоса чиқаришга ундади.\nМустақилликка эришишдан аввалги аҳволимиз ҳаммамизга яхши маълум. Айниқса, соғлиқни сақлаш, халқ таълими, аҳоли турмуш даражаси жуда паст эди.\nБугун мамлакатимизнинг қайси ҳудудига борсангиз, бунёдкорлик, ободончилик, яратувчанлик ишларига гувоҳ бўласиз. Биргина Хоразм вилоятини олайлик. Бундан 4-5 йил муқаддам Урганч шаҳри ал-Хоразмий кўчасидаги кўримсиз ҳолга келиб қолган турар-жойларни бузиб, замонавий кўп қаватли уйлар аҳолига хизмат кўрсатиш шохобчалари барпо этишга киришилган эди. Бугун бу уйлар, бинолар вилоятимиз марказининг кўркига кўрк қўшиб турибди.\nЎшанда Урганч шаҳрига ташриф буюрган мамлакатимиз раҳбари «Хоразмга келган меҳмон Урганчни кўриб, унда барпо этилган иншоотларни кўриб ҳайратга тушсин», — деб ният қилган эди. Бугун ана шу ёруғ ниятлар амалга ошмоқда.\nБундан икки йил олдин вилоятимизнинг чекка ҳудуди — Питнак шаҳрида енгил автомобиллар ишлаб чиқариш йўлга қўйилди. 2014 йилнинг ўзида заводда 22 мингдан зиёд замонавий енгил автомобиль ишлаб чиқарилди, 1200 дан кўпроқ муқим иш жойи яратилди. Питнак шаҳрининг инфратузилмаси ривожланди, автомобиль заводига хизмат кўрсатиш, бутловчи қисмлар етказиб берадиган корхоналар барпо этилиб, кўплаб ёшлар бандлиги таъминланди.\nБиз, вилоят партия ташкилоти фаоллари халқ депутатлари туман, шаҳар ҳамда вилоят Кенгашига сайланган депутатлар Президентимиз таъкидлаганидек, мана шу замин учун, Ўзбекистонимиз учун, халқимизнинг тинчлиги, фарзандларимизнинг бахтли келажаги учун бир ёқадан бош чиқариб, ишлашга, курашга доим тайёр бўлишимиз, виждонан ишлаб, вилоятимиз янада юксалиши учун ҳаракат қилишимиз, қатъийлик ва талабчанлик кўрсатишимиз зарур.\nЯқинда халқ депутатлари вилоят Кенгашига партиямиздан сайланган депутатларнинг йиғилиши ўтказилганда партиямиз Сайловолди дастурида белгиланган, вилоятимиз учун муҳим бўлган масалалар бўйича изчил фаолият юритишга, аниқ таклифлар билан чиқиб, амалий натижаларга эришишга келишиб олдик.\nСайловда халқ депутатлари вилоят Кенгашига партиямиздан 15 нафар депутат сайланди. Бу сайловчиларнинг партиямиз ғояларига, бизга билдирган ишончини оқлашда етарли мавқе, куч ва салоҳиятга эга эканимизни билдиради. Шунинг учун ижтимоий масалаларни чуқур ўрганиш, уларнинг ечими бўйича сессиялар муҳокамасига таклифлар тайёрлаш ишларида бу имкониятдан самарали фойдаланишимиз зарур бўлади. Фақат шундагина кўзлаган ниятимизга етамиз, халқимиз ишончини оқлай оламиз.\nЎзбекистон ХДП Хоразм вилоят кенгаши раиси, халқ депутатлари вилоят Кенгашидаги партия гуруҳи раҳбари.


Италия Республикасининг Ўзбекистон Республикасидаги Фавқулодда ва Мухтор Элчиси Андреа Бертоцци билан учрашув\nИжобий тажрибалар оммалаштирилмоқда\nШу кунларда Олий Мажлис Сенати ҳузуридаги Ички ишлар органларининг жиноятчиликка қарши курашиш ҳамда ҳуқуқбузарликлар профилактикаси борасидаги фаолияти устидан парламент ва жамоатчилик назоратини амалга ошириш бўйича комиссияси ишчи гуруҳлари республикамизнинг барча ҳудудида фаол иш олиб бормоқда.\nПарламент аъзолари, халқ депутатлари маҳаллий Кенгашлари депутатлари, жамоатчилик ташкилотлари ҳамда бошқа мутасадди идоралар вакилларидан иборат ишчи гуруҳлар ички ишлар органлари, таянч пунктлари ва маҳалла фуқаролар йиғини, таълим муассасалари, соғлиқни сақлаш тизими фаолиятини атрофлича ўрганмоқда. Бундай ўрганишлар Тошкент вилоятининг Қибрай туманида ҳам ўтказилаяпти.\nЯнги тизим асосида ташкил қилинаётган мазкур парламент ҳамда жамоатчилик назорати тадбирларида ижобий ютуқлар эътироф этилиб, уларни оммалаштириш чоралари белгиланаётир. Айни пайтда камчилик ва нуқсонларга йўл қўйган тузилмалар фаолияти кенг жамоатчилик иштирокида танқидий-таҳлилий кўриб чиқилмоқда ҳамда мавжуд муаммоларни ҳал қилишнинг амалий ечимлари изланмоқда.\nҚибрай тумани ҳокимлигида бўлиб ўтган ана шундай тадбирда жорий йилнинг ўтган даври мобайнида қатор маҳаллаларда бирорта ҳам жиноят содир қилинмагани қайд этилди. Улар орасида “Тараққий” маҳалла фуқаролар йиғини ҳам бор. Йиғинда йўналишлар бўйича жамоатчилик комиссияларининг иши намунали йўлга қўйилган. “Маҳалла посбони” жамоатчилик тузилмаси фаолиятидан кўпчилик мамнун. Чунки улар ҳамиша одамлар орасида, ички ишлар органлари ходимлари билан яқин ҳамкорликда иш олиб бормоқда.\n— Давлат ва жамоат ташкилотлари билан ҳамкорликда ишлаш, фуқароларда дахлдорлик туйғусини ошириш борасидаги тажрибаларимиз туфайли ана шундай натижани қўлга киритдик, — дейди йиғин раиси Акром Абдуллаев.\nИшчи гуруҳ аъзолари томонидан туманда амалга оширилган дастлабки ўрганишларни муҳокама қилиш чоғида бу ва Илғор, Бунёдкор, Фидокор, Мевазор, Баҳор каби маҳаллалар фаолиятига юқори баҳо берилди. Туман бўйича жиноятларнинг умумий сони ўтган йилнинг шу давридагига нисбатан камайган. Лекин бу хотиржамликка асос бўла олмайди.\nТаҳлиллар шуни кўрсатдики, жорий йилнинг беш ойи мобайнида туманда 221 жиноят содир этилган. Оғир турдаги жиноятлар 6 тага, ўғирлик 22 тага, талончилик 3 тага, қасддан оғир тан жароҳати етказиш биттага кўпайган.\nМуҳокаманинг эътиборли жиҳати шундан иборат бўлдики, жиноят содир қилинмаган маҳаллаларнинг раислари, посбонлари, маслаҳатчилари ҳамда профилактика инспекторлари ўзларининг ижобий иш тажрибалари билан ўртоқлашдилар. Бу эса, айниқса, жиноятлар нисбатан кўпроқ содир этилган Соҳибкор, Шарқ, Май, Шалола каби маҳаллалар учун ибрат намунасини ўтади. Ушбу маҳаллалар фаолияти атрофлича таҳлил ҳамда холис танқид қилиниб, тегишли тавсиялар берилди.\nШунингдек, жиноятчиликка қарши курашиш ва ҳуқуқбузарликлар профилактикаси борасида мамлакатимизда олиб борилаётган ислоҳотлар моҳияти йиғилганларга атрофлича тушунтирилди.\nСенат комиссияси ишчи гуруҳининг ўрганишлари давом этмоқда.


Собиқ давлат маслаҳатчиси 15 йилга қамалди\nЎзбекистон президентининг куч ишлатар салоҳиятига эга тизимлар бўйича собиқ давлат маслаҳатчиси Равшан Муҳиддинов катта миқдордаги коррупцияда айбланди.\nЎзбекистондаги бир-биридан мустақил икки манбанинг Озодликка билдиришича¸ Равшан Муҳиддинов иши Тошкент шаҳар Сергели туман Жиноят ишлари бўйича судида кўриб чиқилган ва ҳукм 16 феврал куни эълон қилинган.\nЎзбекистон ҳуқуқ идораларидаги мансаб пиллапояларидан нисбатан тезлик билан кўтарилган 48 яшар Муҳиддинов қатор оғир иқтисодий жиноятлар¸ хусусан хизмат ваколатларини суистеъмол қилиш ва катта миқдордаги коррупцияда айбдор деб топилган.\nЎтган йил 21 сентябрда давлат маслаҳатчиси лавозимидан бўшатилиб¸ Тошкент вилояти прокурори этиб тайинланган Муҳиддинов ноябр ойида бу вазифасидан ҳам бўшатилган ва дарҳол ва ҳибсга олинган эди.\nЎзбекистонлик таниқли публицист Шароф Убайдуллаев мамлакат куч ишлатар ва молия тизимлари фаолиятини назорат қилиб келган амалдорнинг катта миқдордаги коррупция ва давлат ваколатларини суистеъмол қилиш каби айблар билан 15 йилга қамалиши тузум асосларидаги жиддий муаммо ифодаси эканини айтади.\n- Бу жуда катта вазифа. Бизнинг Ўзбекистонда 1 миллиондан ортиқроқ погонли одам бор. Прокуратура дейсизми, олий суд органлари, милиция, давлат хавфсизлик органлари, таможня, армия, чегара қўшинлари ҳаммаси, бирорта погонли хизмат борки, мана шу маъмурий органлар бўйича давлат маслаҳатчиси ўзининг бутун бир маъмурий бўлинмаси билан шу тизимлар ишини назорат қилади.\nБу бўлимнинг ичида унинг бир нечта ўринбосари бор, беш-олтита сектори бор, бу ерда 30 тага яқин одам ишлайди. Буларнинг ҳар биридан Ўзбекистоннинг жамики соҳасидаги генераллар зириллаб туради.\nБу идоралар кундалик ҳаëтидаги бирор воқеа, бирор-бир ҳодиса давлат маслаҳатчисининг назоратидан четда қололмайди. Жамики давлат олий органлари устидан тушган шикоят хатлари борми, сигналлар борми, кадрлар масаласи борми, уларга унвонлар берилиши борми, жазолар берилиши борми, у-бу вазифага кўчирилиши, ўтказилиши, туширилиши, кўтарилиши борми, буларнинг бирортаси мана шу давлат маслаҳатчисининг ихтиëрисиз, розилигисиз юз бермайди. Бу вазифага танланган одам ëки бу вазифада ишлаëтган одам президент билан тўғридан-тўғри мулоқотда бўлади¸ ҳар куни бир неча марта¸ истаган маҳалида. Бу одамга президентнинг эшигида ҳеч қачон йўқ деган белги ëки сигнал бўлмайди¸ дейди Шароф Убайдуллаев.\nЎзбекистон махсус хизматларига яқин экани айтиладиган Uzmetronom Интернет газетаси Равшан Муҳиддиновнинг ҳибсга олинишига унинг яқинлари олиб борган тижорий фаолият¸ хусусан акасининг хотини номига расмийлаштирилган меҳмонхоналар тизимида ўтказилган текширув сабаб бўлганини ëзган эди. Бу манбага кўра¸ Ўзбекистон бўйлаб тармоққа айланган "Орзу" меҳмонхоналар тизимининг Муҳиддиновлар оиласига тегишли экани айтилади.\nЎзбекистонлик журналист¸ ҳукумат ичидаги кадр ўзгаришларидан яхши хабардор Шароф Убайдуллаевнинг Озодликка айтишича¸ айни кунларда Равшан Муҳиддинов оиласига қарашли экани айтиладиган бизнес кўлами жамоатчилик орасида қизғин муҳокама бўлмоқда.\n- Бу кишининг нафақат акасининг хотини¸ балки ўзининг хотини ҳам бевосита савдо ишлари билан, бевосита коммерция билан, бизнес билан актив шуғулланганлиги ҳозир жуда катта гап-сўзга айланиб кетди. Лекин ким ҳозир бу билан шуғулланмаяпти? Ҳозир Ўзбекистондаги энг олий мансаблардан тортиб энг қуйи мансабгача совет давридан қолган жамики меҳмонхоналар, жамики катта универсал магазинлар, жамики йирик савдо точкалари, жамики таъминот омборхоналари, импорт қилиш, экспорт масалалари, божхоналар ва бошқа-бошқа энг олий савдо корхоналарини ўзлаштириб олган. Булар ҳозир кимнинг қўлида? Кимлар қандай йўл билан қўлга киритди? Булар ҳаммаси қоп-қоронғи халққа, мутлақо жамоатчиликка номаълум йўллар билан жамоатчиликнинг кўзини етти қават боғлаб қўйиб, қоп-қоронғи хонада қора мушукни ушлагандай қилиб ҳал қилинди ва қилинмоқда¸ дейди ўзбекистонлик таниқли журналист.\nНорасмий манбалар¸ асли тошкентлик Равшан Муҳиддиновнинг Ўзбекистон Бош вазири Шавкат Мирзиëевга яқин экани ва собиқ давлат маслаҳатчисининг Бош вазир ва МХХ раиси Рустам Иноятов ўртасида бораëтган компроматлар урушининг навбатдаги нишонига айланганини айтмоқдалар.\nРавшан Муҳиддинов¸ айнан кимнинг саъй-ҳаракати туфайли президент қаҳрига учраганидан бехабарлигини айта туриб Шароф Убайдуллаев¸ собиқ давлат маслаҳатчисининг компромат қурбони бўлганига ишонишини таъкидлайди.\n- Равшан Муҳиддинович бу соҳада тасодифий ëки осмондан тушган одам эмас. Бир неча йил район прокурори, район суди, кейин Жиззах област прокурори, ундан кейин республика Адлия вазири бўлиб ишлаган. Холис айтиш керак¸ ишлаган жойларида ҳеч қандай ортиқча сўз, саволларга ўрин қолдирган эмас эди. Ҳамма жойда инсофли одам, диëнатли одам, қолаверса билимли одам, адолатли одам, деган фикрлар доимо ҳамроҳ юрган эди. Энди мана шу энг олий органга келган пайтда бу¸ албатта¸ қайсидир жиддий шахсларга унча маъқул келмаган бўлиши ва шундан кейин компромат уруши бошланган бўлиши мумкин. Бизда ҳар бир одамга етарли даражада компромат папкалари ҳамиша тайëр. Буни ички ҳужайраларни оз-моз билганим учун айтаман. Керак пайтда уларни бир неча соат ичида ишга солиш мумкин. Менимча, Равшан Муҳиддинов давлат маслаҳатчиси вазифасига келгандан кейин, ўзини янаям принципиалроқ тута бошлагандан кейин бу компромат делоларга йўл берилган бўлса ажаб эмас¸ дейди узоқ йиллар Ўзбекистон ҳукуматида ишлаган таниқли публицист Шароф Убайдуллаев.\nТошкент Давлат университетининг Юридик факултетини тамомлаган 48 яшар Равшан Муҳиддинов 2007-2011 йиллар оралиғида Ўзбекистон Адлия вазири лавозимида ишлаган. Норасмий манбаларга кўра, айнан Равшан Муҳиддинов Ўзбекистонда хусусий нотариусларнинг ёпилишига олиб келган "Нотариат тўғрисида"ги қонун ташаббусчисидир.\n2006-2007 йилларда эса Муҳиддинов Республика Бош прокурори ўринбосари бўлиб ишлаган.\n2011 йилда Муҳиддинов Ўзбекистон президентининг хуқуқ-тартибот, куч ишлатар ва фискал тузилмалар фаолиятини мувофиқлаштириш бўйича давлат маслаҳатчиси лавозимида бор-йўқ уч ой ишлади.\nОзодликка Равшан Муҳиддиновнинг 15 йилга кесилгани ҳақида маълумот йўллаган манба ҳозирда унинг оиласи ва яқинлари ҳам кучли тазйиқ остида қолгани ва Ўзбекистондан чиқиб кетишга ҳозирланаëтганини билдирди.\nРавшан Муҳиддиновнинг собиқ давлат амалдорлари учун Косон ва Бекободда махсус қурилган жазони ўташ муассасаларидан бирига жўнатилиши айтилмоқда.\nАйни пайтда¸ Ўзбекистон ҳукуматига яқин манбалар¸ Муҳиддиновнинг бир йил ичида махсус амнистия билан авф этилиш эҳтимоли ҳам мавжудлигини қайд этмоқдалар.


Мавороуннахрда хадис илми – .:: Xadicha.uz\nАллоҳ таолонинг охирги ва мукаммал дини бўлмиш Исломда кишиларни ирқи, миллати, яшаш жойи, тилига қараб ажратиш йўқ эди. Ҳамма ихлосига, эътиқодига, қилган меҳнатига яраша қадр топар эди. Шунинг учун ҳам аслида қобилиятли бўлган Мавороуннаҳр диёри аҳолиси Исломда ўзининг муроди-мақсади ва ҳаловатини топди. Ислом туфайли ҳаётнинг барча соҳаларида улкан муваффақиятга эришди. Ислом сояси остида бу диёр гуллаб-яшнади. Халқ эса ўша вақтдаги дунёнинг пешқадамларидан бирига айланди. Агар тарихга диққат билан назар соладиган бўлсак, ҳаётнинг барча соҳаларида кўзга кўринган арбоблар, дунёга донғи кетган буюк шахслар айни Ислом давлатида, исломий ҳаёт соясида вояга етганлар. Бутун оламга фан, маданият, ҳазорат (сивилизатсия) марказлари сифатида танилган шаҳарларимиз ҳам ўша вақтда тилга тушган…\nЭнди ушбу сатрлар ёзилаётган тилда сўзлашувчи халқлар юрти–Мавороуннаҳрдаги ҳадис илми тарихи, муҳаддислар ҳақида қисқача сўз юритиб ўтайлик. Бу борада аввал ҳам мақолалар ёзилган, маълумотлар тўпланиб кичик бир китобчага тартиб ҳам берилганди. Аллоҳнинг иродаси билан ҳижрат чоғида йўқолганича топилмади.Аллоҳ таоло юртимизни Ислом нури билан мунаввар қилганда, баъзи саҳобаи киромларга ҳозирги Туркманистон ҳудудлари, хусусан Нисо ва Марв шаҳарларида истиқомат қилишларини насиб этди. Албатта, саҳоба розияллоҳу анҳумлар бор жойда ҳадис дарслари уюштирилади. Одамлар теварак атрофдан ҳам кела бошладилар. Натижада яхшигина ҳадис мактаби ташкил топди. Кейинчалик, бу мактаб Исҳоқ ибн Роҳавайҳ ал-Марвазий ва Абдуллоҳ ибн Муборак ал-Марвазий каби етук алломалар, буюк муҳаддисларни тарбиялаб етиштирди. Нисодан эса энг мўътабр олти ҳадис китоби (“Сиҳоҳи ситта”)нинг бирини тузган Имом Насаий етишиб чиқдилар.\nИслом юртимизнинг бошқа бурчакларида ҳам тарқалиб, ерли аҳоли Исломни яхши ўзлаштириб олди. Аллоҳ таолонинг охирги ва мукаммал дини бўлмиш Исломда кишиларни ирқи, миллати, яшаш жойи, тилига қараб ажратиш йўқ эди. Ҳамма ихлосига, эътиқодига, қилган меҳнатига яраша қадр топар эди. Шунинг учун ҳам аслида қобилиятли бўлган Мавороуннаҳр диёри аҳолиси Исломда ўзининг муроди-мақсади ва ҳаловатини топди. Ислом туфайли ҳаётнинг барча соҳаларида улкан муваффақиятга эришди. Ислом сояси остида бу диёр гуллаб-яшнади. Халқ эса ўша вақтдаги дунёнинг пешқадамларидан бирига айланди. Агар тарихга диққат билан назар соладиган бўлсак, ҳаётнинг барча соҳаларида кўзга кўринган арбоблар, дунёга донғи кетган буюк шахслар айни Ислом давлатида, исломий ҳаёт соясида вояга етганлар. Бутун оламга фан, маданият, ҳазорат (сивилизатсия) марказлари сифатида танилган шаҳарларимиз ҳам ўша вақтда тилга тушган.\nДунё тарихидаги оддий ҳақиқатларнинг бири шулки, илму-фансиз ҳеч бир юрт, ҳеч бир халқ, ҳеч қандай жамият тарақиётга эриша олмайди. Ислом маданиятининг гуллаб-яшнаши, мусулмон ўлкаларининг жаҳон тарихи кўрмаган тараққиётга эришиши, юртларнинг обод, халқларининг пешқадам бўлиши ҳам Ислом динининг илм-фанга бўлган ўта яхши муносабатидан эди. Дунёда ҳеч бир дин, тузим, фалсафа ёки ҳаракат илм талаб қилишни ибодат даражасига кўтарган эмас. Талаби илмни ҳар бир эркак ва аёл учун бешикдан лаҳадгача фарз қилган эмас. Уламоларнинг сиёҳини шаҳидлар қонига тенгалаштирган эмас. Ислом эса айнан шу ишларни қилди. Энг муҳими, Исломда булар қуруқ гап бўлиб қолмади. Ташвиқот учун кўтарилган шиор бўлмади. Одамларни алдаш учун эълон қилинган дастур ҳам бўлмади, аксинча ҳақиқий амалий иш бўлди. Бу соҳада ҳам исломий бағри кенглик кўрсатилди. Ким бўлишидан қатъий назар, ҳар ким меҳнатига яраша қадрланди. Шунинг учун ҳам аслида ўтроқ, қобилиятли бўлган юртимиз аҳолиси ичидан буюк алломалар чиқди. Илмнинг турли соҳаларида дунёга донғи кетган алломаларимиз айни Ислом маданияти гуллаб-яшнаган пайтда яшаб-ижод қилганлар.\nИслом инсон ҳаётини диний ва дунёвий ҳаётга бўлмай бир бутун нарса деб қараганидек, илмга ҳам бир бутун ҳақиқат деб қараган. Диний илмлар ёки дунёвий илмлар, деган айирмачилик бўлмаган. Илм даргоҳларида турли дарслар ўқитилган. Уламолар ҳар бир илмдан имконият борича хабардор бўлишга ҳаракат қилганлар. Уларнинг маълум бир соҳада машҳур ва пешқадам бўлишларига турли илмларнинг бирида қилган кашфиёти ёки ёзган китобининг нодирлиги сабаб бўлган халос. Агар машҳур алломаларнинг таржимаи ҳоллари билан яхшироқ танишиб чиқилса бу ҳақиқат аниқ намоён бўлади. Биргина мисолни олайлик: Абу Али ибн Сино асли файласуф бўлган, Илми Калом билан машғул бўлган. Қуръоннинг баъзи жузларига тафсир ёзган. У киши қолдирган асарлар рўйхатига бир назар солган одам буни дарҳол сезади. Лекин, фалсафий баҳслардан дам олиш вақтларида тиб билан ҳам шуғулланган. Шундан кўриниб турибдики, назарий илмлар амалий-тажрибий илмларга қараганда етакчилик қилган. Исломда назарий илмлар бошида Аллоҳнинг каломига, Пайғамбар соллаллоҳу алайҳи васалламнинг суннатига тегишли илмлар туради. Қуръони Карим ва ҳадиси шарифни ўрганиш бошқа илмларнинг ривож топишига ҳам туртки бўлади. Бу ҳақиқатни юртимиз тарихида ҳам кўриш мумкин. Ўша тараққиёт даврида Қуръон ва Суннат илмлари кучли ривожланган, уларга амал қилишга эътибор катта бўлган. Шунинг учун кескин тараққиётга эришилган. Айни ўша пайтда исломий илмлар бўйича буюк имомлар етишиб чиққанлар ва ўзларининг беқиёс асарларини битганлар. Биз баҳс юритаётган ҳадис илми ҳам шу жумлага киради.\nМарв ва Насодан кейин ҳадис илми бошқа ўлкаларга ҳам тарқалади. Турли жойлардан буюк муҳаддислар етишиб чиқдилар. Уларни номма-ном санаб чиқиш мушкул, фақат энг машҳурларидан баъзиларини зикр қилиш билан кифояланамиз. Юқорида Исҳоқ ибн Роҳавайҳ ал-Марвазий, Абдуллоҳ ибн Муборак ал-Марвазий ва Имом Насаийларни айтиб ўтдик. Улар билан бир қаторда Имом Бухорий, Имом Термизий, Имом Доримий Самарқандийларни ҳам бутун Ислом олами ҳадис илмининг пешволари деб тан олган. Умуман ҳадис илми бўйича ҳеч бир мусулмон юрти бизнинг юртимиз олдига туша олмайди. Дунё бўйича энг мўътабар ҳадис китоблари олтита бўлиб, шундан бештасига ҳамма якдил иттифоқ қилган. Булар Имом Бухорий, Имом Муслим, Имом Абу Довуд, Имом Термизий ва Имом Насаийларнинг китоблари. Шулардан учтаси–Имом Бухорий, Имом Термизий ва Имом Насаийлар юртимиз фарзандларидир. Олтинчи ўрнига учта китоб даъвогарлик қилади. Улардан бирининг эгаси бўлмиш Имом Доримий Самарқандий ҳам юртимиздан чиққан. Яна Имом Бухорийнинг “Саҳиҳ”лари Қуръондан кейинги энг ишончли китоб деб тан олинган.\nАлбатта, бундоқ натижаларга эришиш ўз-ўзидан бўлавермайди. Ўша вақтдаги илмий муҳит, турли ҳадис мактаблари орасидаги ўзаро мусобақа, устоз ва толиби илмларнинг кўплиги тараққиётга ўз ҳиссасини қўшган. Шунчалик буюк имомларнинг етишиб чиқиши, ўз-ўзидан, яъни пойдеворсиз, асоссиз, керакли омилларсиз бўлмайди. Шунчалик мўътабар китобларнинг пайдо бўлиши тасодифан эмас.\n4 босқич талабаси Қурбонова М.


ХХ аср бошида маърифатпарвар боболаримиз ҳам шу тамойилга суяниб, аввал араб, кейин эса лотин ёзувини она тилимиз талабларига мослаштиришга ҳаракат қилишган. Хусусан, 1919 йилда Тошкентда Абдурауф Фитрат бошчилигида тил-имло масалалари билан шуғулланувчи тўгарак – «Чиғатой гурунги» жамияти ташкил топади ва араб ёзувини ўзбек тилига мослаб ислоҳ қилиш бўйича таклифларни ишлаб чиқади. Бу таклифларни Элбек каби илғор зиёлилар қўллаб-қувватлайди. Табиийки, имлони такомиллаштиришга оид таклифлар ҳаммага ҳам бирдай маъқул келмайди. Шу боис 1921 йилнинг 1-5 январ кунлари Тошкентда бўлиб ўтган биринчи ўлка ўзбек тили ва имлоси курултойида сўзга чиққан Фитрат уларга қарата: «Янги имлочиларимиз ҳузурингизга чиқиб, ўз асосларини арз этдилар ҳамда айталарким: эски имло билан ёхуд эски имлосизлик билан саводсизликни битириш, билимни умумлаштириш мумкин эмасдир. Саводсизликни битирмак истасалар, қоидали бўлғон асосларимиз қабул этилсин!» дейди. Анжуманда қатнашган Боту эса мутлақо янги таклифни ўртага ташлайди: «Маданиятда ортда қолғон миллат – ёзуви ортда қолғон миллат демакдир... Эмди мен бу ерда эски ёки ўрта имлочилар тўғрисида сўйлаб ҳам турмайман, чунки у бўлмағур бир нарса... Мана шунинг учун бутунлай ҳозирги араб ҳарфларини ташлаб, кўб миллатлар томонидан қабул бўлғон лотин ёзувини тилимиздаги товушларга мувофиқ бир ҳолға келтуруб қабул қилиш керакдир».\nКўнгилни равшан этадиган ҳолат – сўнгги йилларда мамлакатимизда она тилимизга, жумладан, имло масалаларига эътибор давлат сиёсати даражасига кўтарилди. Тан олишимиз керак, бунга давлатимиз раҳбарининг азм-у шижоати, қатъияти сабаб бўлди. Давлат тилининг ўттиз йиллиги тантанасида сўзланган тарихий нутқни эшитиб, зиёлиларимизнинг мижжасига ёш қалққани бежиз эмас. Сўнгги бир аср давомида олим-у адибларимизни ташвишлантирган, аммо сурункали судралиб келаётган тилга оид масалаларни ечиш учун амалий қадамлар қўйилмоқда. Жумладан, энг долзарб вазифаларимиздан бири бўлган лотин ёзувига асосланган ўзбек алифбосини, имлосини такомиллаштириш ва уни жамиятимизда тўлиқ жорий этиш бўйича ҳам тегишли ҳужжатлар қабул қилинди. Президентимизнинг 2020 йил 20 октябрдаги «Мамлакатимизда ўзбек тилини янада ривожлантириш ва тил сиёсатини такомиллаштириш чора-тадбирлари тўғрисида»ги фармони иловасида бу масала ҳам алоҳида қайд этилгани саводхонлик ва тил ташвишини чекиб юрган зиёлиларимизни беҳад қувонтирди.\nТарихга қарайдиган бўлсак, ёзув ва имлога оид янгиланишлар айнан буюк ислоҳотлар даврида юз берганини кўрамиз. Жамиятни, миллат руҳини янгилаган ислоҳотчилар энг муҳим масалалардан бири сифатида ёзув ва имлога ҳам алоҳида эътибор қаратганлар. Заҳириддин Муҳаммад Бобурнинг араб ёзувини туркий тилга мослаб «Хатти Бобурий»ни ишлаб чиққани ўз даврида (бугунги кун нуқтайи назаридан ҳам) беқиёс жасорат эди. Корейс тили ёзуви – «хангыл» ҳам ҳурлик тимсоли сифатида Чосон ҳукмдори Буюк Сежон ташаббуси билан XV асрда яратилган. Пётр Биринчи нафақат рус армияси ва флотини, бошқарув тизими ва жамият қоидаларини, шунингдек, ёзувни ҳам ислоҳ қилади: дунёвий адабиётларни чоп этиш учун черков ёзувидан фарқ қиладиган фуқаро алифбосини жорий этади. Бундай мисолларни кўплаб келтиришимиз мумкин. Айтиш мумкинки, бугун миллий алифбо ва имлони такомиллаштириш борасида юртимизда амалга оширилаётган саъй-ҳаракатларимиз янги Ўзбекистондаги бошқа улуғвор ислоҳотларга ҳамоҳанг, уйғун тарзда кечмоқда.\nОна тилимизнинг нуфузини ошириш, уни тарғиб этиш, керак бўлса, ҳимоя қилиш борасида режали иш олиб бораётган Вазирлар Маҳкамасининг Давлат тилини ривожлантириш департаменти ёзув ва имлога оид масалаларни ечишда ҳам бош-қош бўлмоқда – яқинда департамент шафелигида ЎзФА ҳузурида тузилган ишчи гуруҳ томонидан такомиллаштирилган алифбо лойиҳаси кенг жамоатчилик эътиборига ҳавола қилинди. Айни пайтда лойиҳа бўйича турли мулоҳазалар, таклифлар билдириляпти. Масаланинг моҳиятига етмагани учун ёки айрим хусусий сабабларга кўра ўзгаришлардан ҳадиксираб турганлар ҳам йўқ эмас. Аммо ёзувимиздаги муаммоларга амалиётда дуч келиб, кўнгли чўкиб юрган тилшунослар, муҳаррирлар, луғатчилар, дастурчилар, веб-дизайнерлар, блогерлар ва бошқа мутахассислар алифбо ислоҳотини катта қувонч, қониқиш билан қабул қилмоқда. Табаррук ёшдаги тилпарвар устозларимизнинг «Шу кунларга етказганига шукр» деган эътирофларини ҳам эшитяпмиз.\nШу ўринда уч йил олдинги бир учрашув ёдимга тушяпти. Қош қорайган маҳал хонамга ёши улуғ, нуроний бир отахон кириб келди. Танишдик. Неъматжон ота Раҳимов, ёши тўқсон учда экан. Атайлаб Марғилондан келибди. Қўлидаги қўлёзмаларни, сарғайган газеталарни менга узатди. Қарасам – лотин ёзувидаги эски матнлар. Ҳайрон бўлдим. Ота: «Лотин ёзувимиз ислоҳ бўлади, деган гапларни эшитиб қувониб кетдим. Сизлар ўтган асрнинг 30-йилларидаги асл лотин ёзувимизни кўрмагансизлар. Шунинг учун, фойдаси тегиб қолар, деб ўзимдаги газета ва қўлёзмаларни олиб келдим», деди. Ҳайратим ҳам, отага нисбатан ҳурматим ҳам юз чандон ошди. Айрим лоқайд мутахассислар томошабин бўлиб турган бир паллада салкам юзга кирган отахоннинг ғайрат билан довон ошиб келганини кўриб (қаршилик қилади, деб фарзандларига айтмасдан келган экан) тасанно дедим. Кейинчалик ёзувимиздаги ноқисликлар ҳақида қайғуриб юрган турли ёшдаги фидойи, жонкуяр юртдошларимизни кўп учратдим. Улар шу кунларда эълон қилинган алифбо лойиҳасини янада такомиллаштириш учун ўзларининг жўяли таклифларини бермоқдалар.


Янузайнинг Испаниядаги дебюти кечикадиган бўлди\n19 август, 2017, 12:52\nЖорий ёзги трансферлар даврида “Манчестер Юнайтед”дан “Реал Сосьедад”га кўчиб ўтган Аднан Янузай Ла Лиганинг “Сельта”га қарши дастлабки турида жамоасига ёрдам бера олмайди. Бу ҳақда Marca нашри хабар тарқатмоқда.\nБерилган маълумотларга кўра 22 ёшли бельгиялик футболчи чап сонидаги оғриқ сабаб машғулотларда қатнашмаган. Шифокорларнинг сўзларига кўра футболчининг соғлиги билан боғлиқ ҳолат у қадар жиддий эмас. Аммо, у барибир бугун бўлиб ўтадиган “Сельта”га қарши баҳсни ўтказиб юборади.\nЭслатиб ўтамиз, "Сельта" ҳамда "Реал Сосьедад" клублари ўртасидаги учрашув бугун Тошкент вақти билан соат 21:15да бошланади.


Ўзбекистон ташқи ишлар вазирининг биринчи ўринбосари хориждаги (...)\nМарказий сайлов комиссияси Матбуот марказида Ўзбекистон ташқи ишлар вазирининг биринчи ўринбосари Фарҳод Арзиев иштирокида брифинг бўлиб ўтди, деб хабар бермоқда «Дунё» АА мухбири.\nТашқи ишлар вазирининг биринчи ўринбосари брифинг давомида хорижда муддатидан олдин овоз беришнинг натижалари ва хориждаги сайлов участкаларида овоз бериш жараёни ҳақида маълумот берди.\nФарҳод Арзиевнинг сўзларига кўра, хориждаги элчихоналар ва консуллик идоралари ҳузурида 37 та давлатда 54 та сайлов участкалари, 149 та шаҳарда 380 та қўшимча кўчма сайлов участкалари, шу жумладан дипломатик ваколатхоналар бўлмаган 11 та давлатда, жумладан Австрия, Афғонистон, АҚШ, БАА, Беларусь, Бельгия, Буюк Британия, Германия, Индонезия, Исроил, Испания, Италия, Жанубий Корея, Қирғизистон, Қозоғистон, Қувайт, Латвия, Малайзия, Миср, Озарбайжон, Покистон, Польша, Россия, Саудия Арабистони, Сингапур, Таиланд, Тожикистон, Туркманистон, Туркия, Украина, Уммон, Франция, ХХР, Ҳиндистон, Швейцария, Эрон ва Японияда ташкил этилди.\n— Ўзбекистон Республикаси Сайлов кодексининг 57-моддасига мувофиқ, сайлов куни ўз яшаш жойида бўлиш имкониятига эга бўлмаган сайловчи муддатидан олдин овоз бериш ҳуқуқига эгадир, -деди ташқи ишлар вазирининг биринчи ўринбосари. - Шунга кўра, Ўзбекистон Президенти сайловини ўтказувчи сайлов участкаларида сайлов куни ўз яшаш жойида бўлиш имкониятига эга бўлмаган сайловчилар учун муддатидан олдин овоз бериш 2021 йил 14 октябрдан 20 октябрнинг якунига қадар ўтказилди. Ўзбекистон Президенти сайловида муддатидан олдин овоз беришда иштирок этган сайловчилар сони 120 минг 524 нафарга тенг бўлди.\nТаъкидланганидек, хорижда яшаётган фуқаролар ариза асосида, хориждаги сайлов участкасидаги (дипломатик ёки бошқа ваколатхонадаги) сайловчилар рўйхатига киритилган.\n— Аризалар ёзма ва электрон тартибда сайловга 15 кун қолгунга қадар қабул қилинган. Хориждаги ватандошларимизнинг сайловга оид саволларига жавоб бериш мақсадида Марказий сайлов комиссиясининг 998 (55) 500-12-00 рақамли ишонч-телефони ишлаб турибди, - деди Ф.Арзиев.


Акмал Шораҳмедов: ”Байдуллаев ва Григалашвилининг қўшилиши жамоамиз учун фойдали бўлди” / CHAMPIONAT.asia\n13:482009 йил. Шу йилнинг энг қиммат ўйинчиларидан тузилган рамзий жамоа 0 13:30Камтар инсон, ғамхўр ота, ажойиб футболчи — Тони Кроос ҳақида 0 13:14Хуан Мата: "Сульшерда МЮнинг ДНКси бор. У ўзини клубнинг мухлисидек тутади" 1 13:00Тавсия қиламиз! Алига қадар энг кучли бўлган, йилига ўртача 20 та, бир йилда 45 жанг ўтказиб барчасида ғалаба қозонган боксчи ҳақида 0 12:50Ёзда клуби билан тузган шартномаси якунига етадиган юлдузлар 2 12:27"Ман Сити" Гвардиолага ўринбосар топиб қўйди 0 12:10"Битта форма". Қайси футболчи хаёлингизга келди? 49 11:50Карикатура: Европанинг топ-клублари Бундеслига ёшларига даъвогар 1 11:30Спортчилар ижтимоий тармоқларда 1 11:17"Манчестер Юнайтед" "Атлетико" ўйинчисини 151 миллион еврога харид қилган ҳолда клуб рекордини ўрнатмоқчи 6 11:10Olamsport: UFC Хабиб - Тони жанги бўйича чиқиш қилди, Маҳмуд Мурадов кутмоқда ва бошқа хабарлар 0 10:50Скаут Олатс "Барса"даги Гризманн ҳақида: "Муаммолар бор, у футболдан роҳат олмаяпти" 1 10:34"Фанат Суперлига". Иккинчи турдан кейинги мусобақа жадвали ва 3-тур анонси 35 10:24Моуриньо ўзининг собиқ ўйинчиларидан иборат рамзий жамоа тузди 6 10:11"Битта форма". Қайси футболчи хаёлингизга келди? 60\nАкмал Шораҳмедов: ”Байдуллаев ва Григалашвилининг қўшилиши жамоамиз учун фойдали бўлди”\n20 окт 2019 10:04\nТеглар : АГМКАкмал Шораҳмедов\nСуперлиганинг 22-туридан ўрин олган “Бунёдкор” ва АГМК клублари ўртасидаги учрашувдан сўнг меҳмон жамоа етакчиси ва сардори Акмал Шораҳмедов ўйин борасида ўз фикрларини билдириб ўтди.\n- Дастлаб “Бунёдкор” жамоасига қарши кечган беллашув ҳақида...\n- Баҳс икки жамоа учун ҳам муҳим аҳамият касб этарди. Боиси, рақибимиз совринли ўринларни қўлга киритиш учун итиляпти. Биз эса, ҳавфли зонага тушиб қолмаслик учун ҳаракат қилмоқдамиз. Суперлигани муноси тарзда якунлашни мақсад қилганмиз.\n- Рақиб кучсиз ўйин намойиш этди деб ўйлайсизми?\n“Бунёдкор” кучсизланган демаган бўлардим, мавсум якуни арафасида турнир жадвалига таъсир қилувчи очколар жамғарилиши сабаб барча жон-жаҳди билан очко ишлаш учун курашади. Бундай пайтда натижа биринчи даражага чиқади. Мавсум бошига қараганда, жамоаларда пасайиш кузатилади, ўйини у қадар чиқмаслиги ҳам мумкин.\n- Давралар оралиғидаги танаффусда жамоага қўшилган янги футболчилар натижаларга не чоғлик таъсир ўтказяпти?\n- Биринчи даврада ўрта чизиғимизда айрим муаммолар кузатилди. Элгужа Григалашвили ва Эркин Байдуллаев орқали марказдаги бўшлиқ ёпилди. Григалашвилининг асосий устунлиги ўйинни ўз қўлига олади, шунингдек Жасур Яхшибоев ҳам масъулиятни бўйнига олишдан қочмайди.\n- Биринчи даврада берган интервьюингизда Миржалол Қосимов ва футболчиларга вақт керак дегандингиз. Сизнингча жамоа мураббийнинг услубига тўлиқ мослашиб бўлдими..\n- Албатта. Доим янги жамоага келган инсонга осон бўлмайди.Устига-устак олдимизда осиё чемпионлар лигаси, плей-офф учрашувлари тургани учун жамоа тез фурсатда тузилди. Футболчилар бир- бирлари билан ўзаро чиқишиб кетиши учун вақт зарур эди. Энди кейинги йил барини олдиндан режалаштириб, юқори вазифаларни қўйган ҳолда иштрок этамиз.\n- Миллий терма жамоамизнинг оҳирги икки учрашувдаги ғалабасини алдамчи десак ўринли бўладими? Чунки олдинда бизни осиё грандларига қарши баҳслар кутиб турибди...\n- Яман ва Сингапурга тўрт, бешта гол уришимизни олдиндан таҳмин қилгандим. Улар бизнинг даражамиздаги рақиблар эмас. Уларни мағлуб этиш биз учун оддий ҳолат бўлиши лозим. Мазкур босқичдан фикримча, Ўзбекистон ва Саудия муаммосиз ўтади. Ҳақиқий синов кейинги раунддан бошланади.\nГейнрихдан Аҳмедовгача. Энг чиройли голлар ТОП-10 17\nАГМК футболчиларининг карантиндаги қизиқарли статистикаси 2\n"Фанат Суперлига". "Қизилқум" - АГМК 1:3 59\nРоссиялик блогернинг ўзбек футболи ҳақидаги фильми 31\nБир ўйин тарихи. Қатар - Ўзбекистон 0:2 (тўлиқ томоша қилинг) 21


Хаётни узгартириш йуллари хакида фойдали маслахатлар - Tush tabiri\nХаётни узгартириш йуллари хакида фойдали маслахатлар\nАвтор tushlartabiri На чтение 2 мин Просмотров 56 Опубликовано 14.02.2020\nБир куни машхур инсон саҳнага чиқиб ва чўнтагидан $20 чиқаради. Хонада 200 га яқин одам бор еди. Шунда у деди:\n-Ким ҳозир $20 га ега бўлишни истаса қўлини кўтарсин\nХонада жимлик пайдо бўлди, кейин секин қўллар кўтарилиши бошланди. Шу вақтда машҳур инсон шундай деди:\n-Мен шу $20 бирингизга бераман, бироқ олдин мен бир ишни қилишимга ижозат беринг…\nУ пулни иккала қўли билан ғижимлашни бошлади. Кейин у яна сўради:\n-Ким ҳамон унга ега бўлмоқчи?\nШунга қарамасдан қўллар кўтарилганча қолди.\n-Яхши -деди у. – Агарда мен шундай қилсамчи?\nУ пулни йерга ташлади ва кейин оёқлари билан босишни бошлади ва кейин яна сўради:\n-Сиз ҳамон унга ега бўлмоқчимисизлар?\nКўплаб қўллар кўтарилганча қолди.\n-Дўстлар, биз ҳозир сиз билан муҳим бир дарсни ўргандик. Пул билан нима қилишимга қарамасдан, сизлар барибир унга ега бўлмоқчисиз, чунки бу нарса унинг баҳосига таъсир қилмади. Бу пули ҳамон $20 бўлиб қолди.\nКўпинча биз ҳаётимизда йиқиламиз. Ҳаётимиздаги вазиятлар ёки инсонлар бизни йерга уриб езишлари мумкин. Шу вақтда биз ўзимизни баҳосиз (кераксиз) ҳис қиламиз. Аммо сиз билан содир бўлган ёки бўлиши керак бўлган вазиятларга қарамасдан биз ўз баҳойимизни йўқотмаймиз.\nКир ёки тоза, букилган ёки синган бўлишидан қатъий назар бизни севганлар учун биз доимо бебаҳо қоламиз. Биз ҳар томонлама жабрланишимиз, езилишимиз мумкин, аммо синмасликка ҳаракат қилишимиз керак. Мушкул аҳволга тушсак ҳам умидимизни йўқотмаслигимиз лозим. Ҳаётимизнинг асосий бахоси биз киммиз ёки кимни билишимиз емас, балки аслида Ким еканлигимиздадир.\nБарчангиз муҳим инсонларсиз буни ҳеч қачон унутманг!


Нотурар жой ижара шартномаси | Ижара шартномаси солиқ идорасида қандай ҳисобга қўйилади. 2020-04-17\nНотурар жой ижара шартномаси. Ижара шартномаси қандай тузилади?\nНотурар жой ижара шартномаси Rating: 8,8/10 1451 reviews\nДолзарб мавзу: Ижара шартномаси қандай тузилади?\nТурар жой арендаси шартномаси Турар жой юридик шахсларга эгалик қилиш ва фойдаланиш учун аренда шартномаси асосида берилиши мумкин. Шартномада ижара ҳақи белгиланган — ойига 800 минг сўм. Агар кўрсатилган фуқаролар чиқиб кетган турар жойда уларнинг оила аъзолари яшаш учун қолмаган бўлса, бундай фуқаролар қамоқдан озод бўлгунча ёки жазони ўтаб келгунча бўлган муддатга ушбу хона ижара шартномаси асосида бошқа шахсларга бериб турилиши мумкин. Ўзбекистон Республикасининг резидентлари даромадлари тўғрисидаги декларация асосида ҳисоблаб чиқарилган даромад солиғини ўтган солиқ давридан кейинги йилнинг 1 июнидан кечиктирмай тўлашлари лозим. Турар жой арендаси шартномасининг муддати ўтганидан кейин шартнома бўйича ўз зиммасига олган мажбуриятларни лозим даражада бажарган арендага олувчи турар жой арендаси шартномасини қайта тиклаш масаласида бошқа шахсларга нисбатан имтиёзли ҳуқуққа эга бўлади.\nНотурар жой ижараси шартномаси\nАгар квартирада белгиланган норма бўйича уй-жой майдони билан таъминланмаган бир неча ижарага олувчи бўлса, оиласи уй-жой шароитларини яхшилашга энг кўп муҳтож бўлган ижарага олувчи бўшаган хонани олишда имтиёзли ҳуқуққа эга бўлади. Агар вакил қатнашса — унинг ваколатларини тасдиқловчи ҳужжат нусхаси. Вақтинча бўлмаганида фуқароларнинг турар жойи сақланиши муддатларини қисқартиришга йўл қўйилмаслиги Вақтинча бўлмаганида фуқароларнинг муниципал, идоравий уй-жой фонди ва аниқ мақсадли коммунал уй-жой фондининг уйларидаги турар жойи сақланиши муддатлари ижарага олувчи ва ижарага берувчининг ўзаро келишуви билан қисқартирилиши мумкин эмас. Хуллас, инвентарлашдан сўнг Давлат рақобат қўмитасининг ҳудудий органи объектдан самарали фойдаланиш бўйича таклифларни тақдим этиш ҳақида мулкдорга сўровнома юборади. Жавобларни «Norma Ekspert» мутахассислари тайёрладилар. Ётоқхоналар бериш ва улардан фойдаланиш 83-модда. Фуқароларга бошқа обод турар жой берган ҳолда кўчириш 72-модда.\nТурар жойни иккиламчи ижарага бериш 58-модда. Бунда, уй-жойни ва нотурар жойни ижарага бериш шартномаларини нотариал тасдиқлаш фақат жисмоний шахслар ўртасида тузилган шартномаларга тааллуқли бўлиб, тарафларнинг бири жисмоний шахс бўлмаганда шартномалар ихтиёрийлик асосида нотариал тасдиқланиши мумкин. Фуқароларнинг турар жой олиш ҳуқуқига эга бўлиш ёши Фуқаролар ўн саккиз ёшга тўлгач, ўн саккиз ёшга тўлмасдан никоҳ тузганлар, эмансипация қилинганлар ёки ишга кирганлар эса қонунда назарда тутилган ҳолларда - тегишли равишда никоҳ тузган, эмансипация қилинган ёхуд ишга кирган вақтидан бошлаб муниципал, идоравий уй-жой фонди ва аниқ мақсадли коммунал уй-жой фондидан турар жой олиш ҳуқуқига эга бўладилар. Ордер беришни рад этиш устидан суд тартибида шикоят қилиниши мумкин. Уй-жой қуриш ёки уй-жой кооперативи аъзосининг пайга бўлган ҳуқуқи 102-модда. Лойиҳа босқичида ҳужжат фақат жисмоний шахслар ўртасида тузилган шартномаларга нисбатан татбиқ этилган эди, якуний версияда ушбу изоҳ олиб ташланган.\nУшбу модданинг биринчи қисмида кўрсатилган фуқаролар аниқ мақсадли коммунал уй-жой фондидан бир марта турар жой олишга ҳақлидирлар. Яқинда ижарада турганлигимиз учун нотариал шартнома қилиш кераклигини айтишди ва биз 2016 йил учун бир йиллик тўлов тўладик. Ваколатхона солиқни тўлов манбаида ҳисоблаб чиқариши, ушлаб қолиши ва бюджетга тўлаши шарт Солиқ кодексининг 184-моддаси. Бироқ қабул қилинган ҳужжатда ушбу норма ўз аксини топмаган. Уй-жой қуриш ва уй-жой кооперативи пай бадали турар жойнинг қурилиш ёки харид қиймати умумий суммасига тенг бўлган мулкий пул бадали ҳисобланади.\nМахсус уйлар жумласига қуйидагилар киради: ётоқхоналар; вақтинчалик уй-жой фонди уйлари; ногиронлар, фахрийлар, ёлғиз қариялар учун интернат-уйлар; болалар уйлари ва бошқа махсус мақсадли уйлар. Ўзбекистон Республикаси Мудофаа вазирлигига қарашли турар жойларни ҳисобга олиш, бериш, улардан фойдаланиш, уларни бронлаштириш, алмаштириш, уларга такроран кўчиб кириш 73-модда. Уй-жой қуриш ёки уй-жой кооперативи аъзосининг ҳуқуқ ва мажбуриятлари Уй-жой қуриш ёки уй-жой кооперативи аъзоси кооператив уставида ҳамда қонун ҳужжатларида назарда тутилган ҳуқуқларга ва мажбуриятларга эгадир. Турар жой арендаси шартномасининг ўзгариши ёки бекор қилиниши асослари Турар жой арендаси шартномаси, агар шартномада ёки қонунда бошқача тартиб назарда тутилган бўлмаса, тарафлар келишуви бўйича ўзгартирилиши ёки бекор қилиниши мумкин. Шунингдек, Президентимизнинг 2013 йил 25 декабрдаги 2099-сонли қарорига мувофиқ 2014 йил 1 январдан бошлаб солиқ солиш мақсадида жисмоний шахсларнинг нотурар жойни ва автотранспорт воситасини ижарага берганлик учун ижара тўловининг энг кам миқдорлари жорий қилинди. Эр-хотиндан ташқари турли жинсга мансуб шахслар бир хонага ёки бир хонали квартирага жойлаштирилишига йўл қўймаслик мақсадида муниципал, идоравий уй-жой фонди ва аниқ мақсадли коммунал уй-жой фондидан уй-жой майдонининг ижтимоий нормасидан ортиқча турар жой берилиши мумкин.\nТурар жойда яшайдиган, лекин шерик пайчи бўлмаган шахслар тегишли турар жойдан фақат фойдаланиш ҳуқуқига эгадирлар. Ҳозир шу жаримани биз тўлашга мажбур бўляпмиз. Энг кам ставкада солиқ солинадиган даромадлар тўғрисида маълумотнома тақдим этиш талаби 4. Жисмоний шахснинг ёки юридик шахс раҳбарининг шахсини тасдиқловчи ҳужжат. Жисмоний шахсларга ҳисобланган даромадлар расшифровкасида ижара ҳақи йил учун ҳисоб-китобда алоҳида ва жисмоний шахсларга ҳисобланган даромадлар умумий суммасида кўрсатилади.\nИжара шартномаси қандай тузилади?\nШартномани ҳисобга қўйиш учун солиқ органлари томонидан ҳеч қандай ҳақ олинмайди. Фуқароларни турар жойдан фойдаланиш ҳуқуқини йўқотган деб топиш 55-модда. Ҳужжат Қонун ҳужжатлари маълумотлари миллий базасида эълон қилинган ва 1. Жисмоний шахсларнинг солиқ қарзлари давлат солиқ хизмати органларининг даъво аризалари асосида суд тартибида мажбурий ундирилади. Уй-жой қуриш ва уй-жой кооперативларини рўйхатдан ўтказиш учун қуйидагилар тақдим этилади: ариза; умумий таъсис йиғилишнинг баённомаси; уй-жой қуриш ёки уй-жой кооперативининг устави; қонун ҳужжатларида назарда тутилган бошқа ҳужжатлар. Савол: Қонунда ижарашартнома имзоланганидан сўнг, муддат масаласида ҳам қандайдир имтиёзлар борми? «Йўл харитаси» юқори турувчи ташкилот мавжуд бўлган тақдирда билан келишилади ва идоралараро комиссия томонидан тасдиқланади.\nКўчмас мулк ижара шартномасини расмийлаштириш\nТурар жойни арендага бериш Арендага берувчи турар жойни арендага олувчига яшаш учун яроқли ҳолатда ҳамда ушбу Кодекснинг 9-моддасига биноан турар жойларга нисбатан қўйиладиган талабларга жавоб берадиган ҳолатда арендага бериши шарт. Ижарага олувчининг оила аъзолари ва у билан доимий яшаётган фуқаролар турар жойдан фойдаланишда ижарага олувчи билан тенг ҳуқуқларга эгадирлар. Кўчмас мулк ижара шартномасининг солиқ органларида 1 йилдан ортиқ муддатга ҳисобга қўйилиши уни давлат рўйхатидан ўтказиш мажбуриятидан озод қилмайди. Хорижий давлат фуқароси унинг мамлакати ҳукумати билан имзоланган иккиёқлама солиқ солишнинг олдини олиш тўғрисидаги битимда назарда тутилган имтиёзлардан фойдаланишга ҳақли. Агар ҳужжат ордер бошқа асосларга кўра ҳақиқий эмас деб топилса, ҳужжатда ордерда кўрсатилган фуқаролар уларга бошқа турар жой ёки илгари ўзлари эгаллаб турган турар жой берилган ҳолда кўчириладилар. Ётоқхоналар уларда яшайдиган фуқароларнинг истиқомат қилишлари, шуғулланишлари ва дам олишлари учун зарур бўлган мебель, бошқа уй-рўзғор асбоблари ва маданий-маиший буюмлар билан таъминланган бўлади. Аниқ мақсадли коммунал уй-жой фондидан турар жой олиш ҳуқуқига эга бўлган фуқаролар тоифалари Ўзбекистон Республикаси Вазирлар Маҳкамаси томонидан белгиланади.\nИлгари айтганимиздек, кейинги йилдан бошлаб кўчмас мулкни ижарага бериш шартномалари нотариал тасдиқланиши керак эмас. Ҳолатни эса Тошкент шаҳар Давлат солиқ бошқармаси бошлиғи А. Иккиламчи ижарага бериш шартномасини бекор қилиш 61-модда. Мол-мулкини ижарага бериш орқали даромад олаётган жисмоний шахслар томонидан, ижарадан даромадлар пайдо бўлган кундан эътиборан биринчи ой тугаганидан кейин беш кунлик муддатда дастлабки декларация ҳамда ҳисобот йилидан кейинги йилнинг 1 апрелидан кечиктирмай доимий яшаш жойидаги давлат солиқ хизмати органига жами йиллик даромадлари тўғрисида декларация тақдим этилиши лозим. Уй-жой қуриш ва уй-жой кооперативлари белгиланган тартибга мувофиқ давлат рўйхатидан ўтган пайтдан бошлаб юридик шахс ҳисобланади. Иккинчидан, ижарага берувчи солиқ органларига тақдим этадиган ҳужжатлар рўйхатида кадастр йиғмажилди қайд этилган эди. Турар жой арендаси шартномасини қайта тиклаш Башарти турар жой арендаси шартномаси муддати ўтганидан кейин ҳам арендага олувчи арендага берилган турар жойдан амалда фойдаланишни давом эттирса ва арендага берувчи шартнома муддати ўтгунга қадар бунга эътироз билдирмаган бўлса, агар шартномада бошқача тартиб назарда тутилган бўлмаса, шартнома худди ўша шартлар асосида қайта тикланган деб ҳисобланади.\nЎзбекистонда кўчмас мулкни ижарага бериш шартномаларини нотариал тасдиқлаш талаби бекор қилинади\nБу бўйича Солиқ кодексининг 192 ва 193-моддаларига 2018 йил 24 декабрдаги ЎРҚ-508-сонли Қонун билан ўзгартириш киритилди. Агар ижарага олувчи, унинг оила аъзолари ёки ижарага олувчи билан доимий яшаётган фуқаролар узрли сабабларга кўра турар жойда олти ойдан ортиқ муддат бўлишмаса, бу муддат шу шахсларнинг аризасига биноан ижарага берувчи томонидан, низоли ҳолларда эса, суд томонидан узайтириб берилиши мумкин. Манбада айтилишича, кўчмас мулкни ижарага бермоқчи бўлган юридик ва жисмоний шахслар ўзларига мулк ҳуқуқи асосида тегишли бўлган турар ёки нотурар мулкларини ижарага беришда икки томонлама ижара шартномаси тузишлари ва шартномани давлат солиқ хизмати органларида ҳисобга қўйишлари шарт. Учинчидан, лойиҳада солиқ органлари, миграция, фуқароларнинг ўзини ўзи бошқариш ҳудудий органлари, профилактика инспекторлари ижара шартномалари ҳисобга қўйилиши устидан назорат ва мониторинг ўрнатиши таклиф этилган эди. Турар жой аренда ҳақининг миқдори тарафларнинг келишувига кўра қонун ҳужжатларида назарда тутилган тартибда ўзгартирилиши мумкин. Кўчмас мулк ижара шартномасининг ойлик ижара тўлови суммаси қонун ҳужжатларида белгиланган энг кам миқдордан кам бўлиши мумкин эмас.


9 ноябрнинг энг муҳим хабарлари\n20:53 / 09.11.2016\nЯкунланиб бораётган 9 ноябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nХалқ депутатлари Каттақўрғон шаҳар кенгашининг навбатдан ташқари сессиясида иштирок этган вилоят ҳокими Зойир Мирзаев ташкилий масаларни кўриб чиқди.\nЎзбекистон ҳукумати Афғонистон ва "Толибон" радикал гуруҳи ўртасида музокаралар учун майдон тақдим қилишга тайёр, деб маълум қилди Афғонистон президентининг МДҲ давлатлари билан ҳамкорлик бўйича махсус вакили Шокир Каргар.\nРеспубликачилар Вакиллар палатасида устунлик қилди\nАҚШ Республикачилар партияси Конгресснинг қуйи палатаси - Вакиллар палатасида кўпчилик ўринга эга бўлди.\nBloomberg агентлигининг хабар қилишича, Дональд Трамп Сайловчилар коллегиясида 276 нафар сайловчига эга бўлиб, АҚШнинг 45-президенти бўлди.\nРоссия президенти Владимир Путин 9 ноябрь, чоршанба куни республикачи Дональд Трампни АҚШ президентлиги сайловларида ғолиб бўлганлиги билан муборакбод этди.\nТуркия Трампни ғалаба билан табриклади\nТуркия бош вазири Биноли Йилдирим ва мамлакат Ташқи ишлар вазири Мавлуд Човушўғли Дональд Трампни АҚШ президентлиги учун сайловларда ғолиб чиққани билан табриклади.\nНАТО бош котиби Трампни табриклади\nНАТО бош котиби Йенс Столтенберг миллиардер Дональд Трампни АҚШ президентлиги учун сайловда ғолиб бўлгани муносабати билан муборакбод этди.\nХитойда етти юлдузли меҳмонхона иш бошлади\nШанхайда шаҳарда биринчи етти юлдузли меҳмонхона очилди. Wanda Reign on the Bund қурилишига уч йил ва 515 миллион доллар сарфланди.\nУкраина президенти Пётр Порошенко Дональд Трампни АҚШ президентлик сайловларидаги ғалаба билан табриклади.\nТрампнинг ғалабасидан сўнг намойишлар бошланди: Калифорния АҚШ таркибидан чиқмоқчи\nАҚШ президенти сайловида республикачи Дональд Трампнинг ғалабасидан сўнг, Калифорниянинг Окленд шаҳрида норозилик намойиши бошланди.\nАҚШдаги президентликка номзодлар - Дональд Трамп ва Ҳиллари Клинтон ўртасидаги жиддий кураши ҳамда асосий штатларда миллиардернинг етакчилик қилиши фонида олтин баҳоси сўнгги тўрт соат ичида 4,5 фоизга кўтарилиб кетди.\nЯпониянинг Honda компанияси WR-V ихчам кроссоверини намойиш этди. Аввал хабар қилинганидек, у айрим автомобиль бозорларида Renault Duster ва Ford EcoSport моделларига рақобат қилиши кутилмоқда.\nОсиё Футбол Конфедерацияси 2016 йилги мавсум якунига кўра энг яхши футболчи номини қўлга киритиши мумкин бўлган номзодлар номини эълон қилди. Бу ҳақда ОФК матбуот хизмати хабар берди.\nФранк де Бур Туркиядан таклиф олди\n"Интер"нинг собиқ бош мураббийи Франк де Бур "Галатасарой"ни бошқариши мумкин.\nАҚШ Honda дайжест


Ўзбекистон Республикаси Президенти 29.10.2019 14:27\nЭслатиб ўтиш жоизки, Ўзбекистон Республикаси Президентининг 2016 йил 21 октябрдаги “2017–2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги қарори, орадан бир ой ўтиб, яъни 22 ноябрда “2017–2020 йилларда шаҳарларда арзон кўп квартирали уйларни қуриш ва реконструкция қилиш дастурини амалга ошириш чора-тадбирлари тўғрисида”ги қарори қабул қилинди. Кўриниб турибдики, эндиликда қишлоқлар ҳам, шаҳарлар ҳам улкан бунёдкорлик ишлари билан қамраб олинди. Ҳамма жойда уйлар қурилиши жадал тус олди.\n2016 йилда давлат дастурлари доирасида қишлоқларда 13 мингта тураржой, тадбиркорлар томонидан 13 минг 189 хонадонли уй қурилган бўлиб, бунинг учун 4 триллион 330 миллиард сўм сарфланган. 2017 йилда эса давлат дастурлари доирасида қарийб 29 мингта, жумладан, қишлоқларда 20,3 мингта, шаҳарларда 8,5 мингга яқин тураржойлар қад кўтарган. Шунингдек, тадбиркорлар томонидан 16 мингдан зиёд хонадонли уйлар қурилган. Яъни, умумий ҳисобда қарийб 45 мингта уй-жой барпо этилиб, бунинг учун 6,2 триллион сўм сарфланган.\nЎтган йили бунёдкорлик кўлами янада кенгайди. Хусусан, давлат дастурлари доирасида 42,2 мингта, жумладан, қишлоқларда 25,3 мингта, шаҳарларда қарийб 17 минг тураржой, тадбиркорлар томонидан жами 19,7 минг квартирадан иборат уйлар қурилган. Яъни, қарийб 62 мингта уй-жой барпо этилиб, 12 триллион 130 миллиард сўм сарф-харажат қилинган.\nЖорий йилнинг ўтган даврида давлат дастурлари доирасида қарийб 30 мингта, жумладан, қишлоқларда 15 мингдан зиёд, шаҳарларда 15 мингга яқин тураржой, тадбиркорлар томонидан эса жами 19,5 минг хонадонни ўз ичига олган уйлар барпо этилган. Умумий ҳисобда қарийб 49,5 минг уй-жой қурилиб, бунинг учун 12 триллион 24 миллиард сўм йўналтирилган.


Парламент қуйи палатасининг навбатдаги мажлисида “Дори воситалари ва фармацевтика фаолияти тўғрисида”ги Ўзбекистон Республикасининг Қонунига ўзгартишлар киритиш ҳақида”ги қонун лойиҳаси иккинчи ўқишда моддама-модда, бобма-боб муҳокама қилинди.\nУшбу ҳужжат давлатимиз раҳбарининг 2019 йил 7 сентябрдаги “Кам учрайдиган (орфан) ва бошқа ирсий-генетик касалликларга чалинган болаларга тиббий ва ижтимоий ёрдам кўрсатишни янада яхшилаш чора-тадбирлари тўғрисида”ги қарорига асосан ишлаб чиқилган.\nҲамма гап шундаки, ўн йиллардан бери амал қилиб келаётган тартиботга биноан, муайян янги дори воситаларини Ўзбекистонга олиб келиш ва реализация қилиш учун жуда мураккаб келишув-синов жараёнини ўташи талаб этилади.\nЭндиликда юртимизда эпидемиологик ҳолатлар вужудга келган тақдирда хавфли юқумли касалликларнинг профилактикаси учун қўлланиладиган дори воситалари Соғлиқни сақлаш вазирлиги томонидан давлат рўйхатидан ўтказилмасдан олиб кирилади.\nДепутатларнинг фикрича, лойиҳанинг қабул қилиниши кам учрайдиган касалликларни даволаш ва уларнинг ташхисида қўлланиладиган орфан тиббий буюмлари, ўта хавфли касалликлар профилактикаси учун дори воситалари ҳамда эпидемиологик фавқулодда ҳолатлар вужудга келганда, соғлиқни сақлаш тизимини юқумли касалликларнинг профилактикаси, даволаш, ташхис дори воситалари ва тиббий буюмлар билан ўз вақтида таъминланишининг имкониятини оширади.\nКўришлар сони: 370


Олий лига-2015ни «Машъал»га қарши бошлаймиз | "NAVBAHOR" FUTBOL JAMOASINING RASMIY WEB SAHIFASI\nОлий лига-2015ни «Машъал»га қарши бошлаймиз\nБундан бироз вақт олдин Ўзбекистон футбол федерациясининг мажлислар залида 2015 йилги олий лига ўйинларига қуръа ташланди. Қуръа натижаларига кўра жамоамиз янги чемпионатнинг илк турида Муборакнинг “Машъал” клубини қабул қилади. “Навбаҳор” ўйингоҳида ўтказиладиган ўйин 14 март санасида бўлиб ўтади. Иккинчи турни ҳам футболчиларимиз ўз майдонларида ўтказишади. 2-турда Бекободнинг “Металлург” жамоаси Наманганда меҳмон бўлади. 3-турда эса жамоамиз Фарғонада “Нефтчи” клуби меҳмони бўлади. Тақвимда 3-тур ўйинларини 3-4 апрел кунлари ўтказилиши белгилаб қўйилган. Айни пайтда ПФЛ ўйинлар ўтадиган саналарни эълон қилган бўлсада тақвимни тасдиқлаганича йўқ. Тақвимни 2015 йилнинг январ ойи ўрталарида тасдиқланишини маълум қилинган.\n19 февралдан олий лига жамоалари ПФЛга рўйхат топширишни бошлашади. Жамоамиз Ўзбекистон профессионал футбол лигасига 2015 йилги чемпионатда иштирок этиш учун арур бўлган хужжатлар тўпламини 25 февралда тақдим этади. Якуний рўйхатни эса “Навбаҳор” 9 мартда топширади.\nЖамоамизнинг 2015 йилги чемпионатдаги ўйинлари тақвими қуйидагича:\n1-тур,\t13-14 март (жума-шанба):\t«НАВБАҲОР» – «Машъал»\n2-тур,\t20-22 март (жума-якшанба):\t«НАВБАҲОР» – «Металлург»\n3-тур,\t3-4 апрель (жума-шанба):\t«Нефтчи» – «НАВБАҲОР»\n4-тур,\t11-12 апрель (шанба-якшанба):\t«НАВБАҲОР» – «Сўғдиёна»\n5-тур,\t17-18 апрель (жума-шанба):\t«Бунёдкор» – «НАВБАҲОР»\n6-тур,\t25-26 апрель (шанба-якшанба):\t«НАВБАҲОР» – «Динамо»\n7-тур,\t2-3 май (шанба-якшанба):\t«Пахтакор» – «НАВБАҲОР»\n8-тур,\t8-10 май (жума-якшанба):\t«НАВБАҲОР» – «Насаф»\n9-тур,\t16-17 май (шанба-якшанба):\t«Андижон» – «НАВБАҲОР»\n10-тур,\t23-24 май (шанба-якшанба):\t«НАВБАҲОР» – «Олмалиқ»\n11-тур,\t30-31 май (шанба-якшанба):\t«Қўқон-1912» – «НАВБАҲОР»\n12-тур,\t6-7 июнь (шанба-якшанба):\t«НАВБАҲОР» – «Бухоро»\n13-тур,\t19-20 июнь (жума-шанба):\t«Қизилқум» – «НАВБАҲОР»\n14-тур,\t26-27 июнь (жума-шанба):\t«НАВБАҲОР» – «Шўртан»\n15-тур,\t2 июль (пайшанба):\t«Локомотив» – «НАВБАҲОР»\n16-тур,\t2 август (якшанба):\t«Машъал» - «НАВБАҲОР»\n17-тур,\t8 август (шанба):\t«Металлург» - «НАВБАҲОР»\n18-тур,\t15-16 август (шанба-якшанба):\t«НАВБАҲОР» - «Нефтчи»\n19-тур,\t21-22 август (жума-шанба):\t«Сўғдиёна» - «НАВБАҲОР»\n20-тур,\t28-29 август (жума-шанба):\t«НАВБАҲОР» - «Бунёдкор»\n21-тур,\t11-12 сентябрь (жума-шанба):\t«Динамо» - «НАВБАҲОР»\n22-тур,\t18-19 сентябрь (жума-шанба):\t«НАВБАҲОР» - «Пахтакор»\n23-тур,\t25-26 сентябрь (жума-шанба):\t«Насаф» - «НАВБАҲОР»\n24-тур,\t2-3 октябрь (жума-шанба):\t«НАВБАҲОР» - «Андижон»\n25-тур,\t16-17 октябрь (жума-шанба):\t«Олмалиқ» - «НАВБАҲОР»\n26-тур,\t23-24 октябрь (жума-шанба):\t«НАВБАҲОР» - «Қўқон-1912»\n27-тур,\t31 октябрь – 1 ноябрь (шанба-якшанба):\t«Бухоро» - «НАВБАҲОР»\n28-тур,\t6 ноябрь (жума):\t«НАВБАҲОР» - «Қизилқум»\n29-тур,\t20 ноябрь (жума):\t«Шўртан» - «НАВБАҲОР»\n30-тур,\t25 ноябрь (чоршанба):\t«НАВБАҲОР» - «Локомотив»


Руҳий ғалаба 53 — Dilkashradio.com\nРуҳий ғалаба 53\nАссалому алайкум ҳурматли азиз радиомиз мухлислари. Сизлар билан яна ҳаво мавжлари орқали дийдор учрашиб турганимиздан миннатдормиз. Бугун мен Ғолиббек сиз, азизлар билан бир неча дақиқа давомида бирга бўламан. Ҳозирги кунда айрим биродарларимиз масиҳийча ҳаёт кечириш ўрнига ўзлари билганича яшамоқдалар.\nБаъзилар айтиши мумкин, мен гуноҳ ишлар қилмаяпман, демак Худога маъқул ҳаёт кечирмоқдаман деб. Балки бу гап ҳам қайсидир маънода тўғридир. Лекин бизнинг масиҳийча ҳаётимиз бир бурчакда ўтмаслиги керак. Ҳар қандай масиҳий аскар доимо нима биландир ўз қумондонини мамнун қилишга ҳаракат қилмоғи зарур. Бу бизнинг Худовандга қиладиган хизматимиздир.\nАгар Ҳаворийлар мактубининг 20 боби 24 оятини ўқийдиган бўлсак, ҳаворий Павлуснинг Масиҳни мамнун қилиш учун ҳатто ўлимга ҳам тайёр эканлигини кўришимиз мумкин. У ҳаётини тўлиқ Масиҳ учун бағишлай олди. Азизлар, Павлусдан ҳар биримиз ўрнак олсак арзийди. Эсингизда бўлса, ҳаворий Павлус Тимофейга барча азобларга чидаб бериш ҳақида огоҳлантирган эди.\nПавлус Тимофейни огоҳлантирган пайтида бир нарсани айтиб ўтган эди. Яъни Масиҳнинг тирилиши орқали Худованд шайтонни енгди, шайтонни енгиш эса дунёдаги энг ёвуз кучни енгиш дегани. Энг ёвуз куч енгилган бўлса, бизлар учун қурқув ва дангасалик руҳи ўзининг таъсирини ўтқазмаслиги керак. Масиҳнинг ўлими гуноҳ учун тўланган тўловдир.\nМасиҳнинг тириклиги тўлов тўлиқ тўланганини англатади. Ҳаворий Павлус ушбу гапларни фақатгина Тимофейга қарата гапирмади. Бу гаплар сиз билан менга ҳам тегишлидир. Масиҳ ўлимидан сунг осмонга кўтарилди, лекин самога олинишдан олдин У Отаси томонидан ташлаб қўйилди ва хурланди.\nМасиҳ босиб ўтган йўллар азобларга тўла эди, шунинг учун ҳам кимки Масиҳга тегишли бўлса, худди шундай азобли йўлларни босиб ўтиши керак. Шунинг учун ҳам ҳаётимиздаги учраб турадиган азоб-уқубатларни тасоддиф деб билманг, буни Худованд бизга берган синовлари, деб қабул қилишга ўрганишимиз керак.\nМен бир биродаримизни биламан. Агар унга фалончининг ҳаётида шундай муаммо бўлибди, уни айрим инсонлар азоблаб қийнаётган экан деб айтсангиз, доимо Худога шукур, энди ҳақиқий Худонинг фарзанди бўлибди деган жавобни беради. Мен бошида бироз ундан хафа бўлардим, шундай гапларни айтгани учун. Ўйлаб кўрсам, у биродаримиз синовлардан ўтиб, бошидан кўп азобларни кечиргани ва ҳеч қачон Худованддан воз кечмагани учун ўз ўрнида Худованд ҳам у биродаримизни ҳеч қачон ташлаб қўймагани учун шу гапларни айтар экан.\nШайтон енгилганидан кейин кимдан қўрқишимиз керак. Ахир, ёлғиз эмасмизку. Самода доимо бизни кузатиб турувчи Отамиз бор-ку. Азизлар, яна радио тўлқинлари орқали учрашгунча хайр, саломат бўлинглар.\nРуҳий ғалаба 57\nРуҳий ғалаба 65


"УзМобайл" абонентлари товламачилар нишонига айланди\n21 январ 2021, Тошкент вақти: 01:14\nТовламачилар "УзМобайл" абонентларига фейк қўнғироқлар ва SMS хатлар билан ҳужум қилмоқда. "УзМобайл" ўз абонентларини мана шу ҳақда огоҳлантирди.\n"Муҳтарам абонентлар! "УзМобайл"абонентларига товламачилар қўнғироқ қила бошлагани муносабати билан +882337111* ва +881*префиксларига эга номаълум рақамлардан қилинаётган қўнғироқлар ва СМСларга жавоб қайтармасликни илтимос қиламиз”, дейилади "УзМобайл" ўз абонентларига жўнатган билдирувда.\nPodrobno.uz нашрининг билдиришича, товламачилар бир телефон рақамига кун давомида 3 мартадан 10 мартагача қўнғироқ қилишлари мумкин. Келган қўнғироққа жавоб бермоқчи бўлсангиз қўнғироқ қилган одам телефонини ўчириб қўяди.\nНашрнинг билдиришича, товламачилар шундай йўл билан абонентни ўзларига қўнғироқ қилишга ёки СМС ёзишга мажбур қилади. Бунинг оқибатида эса абонентнинг телефонидаги пуллар товламачилар томонидан ечиб олинади.\nPodrobno.uz нашрининг ёзишича, товламачилар негадир фақат "УзМобайл" абонентларига қўнғироқ қилмоқда.\nТошкентда поезд устида селфи қилмоқчи бўлган йигитни ток урди\nЙигитни 27 минг волтли ток урган. Иллюстратив сурат.\nТошкентда поезд вагони устига чиқиб селфи қилмоқчи бўлган 18 ёшли йигит ток уриши оқибатида касалхонага ётқизилди. Бу ҳақда Ички ишлар вазирлиги ахборот хизмати 19 январь куни хабар берди.\nМаълум қилинишича, воқеа 15 январь куни содир бўлган. Йигит “Сергели” бекатидаги 3-йўлнинг 8-километри 1-тўсиғида турган вагон устига чиққанида уни 27 минг волтли ток урган. Йигит меҳрибонлик уйи тарбияланувчиси бўлган.\nҚаттиқ жароҳатланган йигит Республика шошилинч тиббий ёрдам марказига олиб борилган. Жонлантириш бўлимига ётқизиган йигитга тананинг 93 фоизи 2–3 А,Б даражали термик куйиш, 3-даражали бош мия ёпиқ жароҳати ташхиси қўйилган.\nЎзбекистонда ҳар бир маҳаллага “Бир зиёли – бир маҳаллага маънавий ҳомий” тамойили асосида профессор-ўқитувчи ва таниқли зиёлилар бириктирилади. Бу ҳақда президент Шавкат Мирзиёев 19 январь куни маънавий-маърифий ишлар тизимини тубдан такомиллаштириш, бу борада давлат ва жамоат ташкилотларининг ҳамкорлигини кучайтириш масалалари бўйича ўтказилган видеоселектор йиғилишида билдирган.\nПрезидент матбуот хизмати маълумотига кўра, йиғилишда ҳудудлар марказида намунавий лойиҳа асосида маънавият ва маърифат масканларини барпо этиш, маҳаллий бюджетлар ҳисобидан соҳага қўшимча штатлар ажратиш бўйича кўрсатма берилган.\nМирзиёев терроризм, экстремизм, трансмиллий ва кибер-жиноятчилик, одам савдоси, наркотрафик каби таҳдидлар хавфи ошиб бораётгани, баъзи ҳудудларда атайин беқарорлик юзага келтирилиб, норозилик кайфияти авж олдирилаётганидан огоҳлантириб, бундай таҳликали вазиятда ҳушёр ва огоҳ бўлиб, халқ тинчлиги, мамлакат манфаатларини ўйлаб яшаш зарурлигини урғулаган.\nПрезидент лоқайдлик ва бепарволик энг катта хавф эканини, бугун учраётган ижтимоий муаммоларни камайтириш учун нуронийлар тарбияси, жамоатчилик назорати етишмаётганини таъкидлаган. У Республика Маънавият ва маърифат маркази ишини танқидий ўрганиб чиқиб, фаолиятини тубдан такомиллаштириш зарурлиги айтган.\nМирзиёев мазкур марказнинг “Маънавият тарғиботчиси” ўқув муассасаси негизида Ижтимоий-маънавий тадқиқотлар институтини ташкил этиш таклифини билдирган.\nЙиғилишда мутасаддиларга Ўзбекистонда тарих фанини 2030 йилгача ривожлантириш концепциясини ишлаб чиқиш вазифаси қўйилган. Ўзбек тилининг давлат тили мақомини кучайтириш, Ўзбекистонда ва хорижда уни ўрганиш бўйича замонавий технологияларни жорий этиш юзасидан кўрсатма берилган.\nПрезидент миллий ғоя тарғиботи, маънавий-маърифий ишлар самарадорлигини ошириш, жамиятда адабиёт ва китобхонликни янада ривожлантириш мақсадида “Ижод” жамоат фонди негизида Маънавият ва ижодни қўллаб-қувватлаш фонди ташкил этилиши таъкидлаган.\nҚайд этилишича, мазкур жамғармага 120 миллиард сўм ажратилиб, маънавий-маърифий тарбия ва тарғибот-ташвиқот ишларини самарали амалга ошириш, миллий адабиётни ривожлантириш учун сарфланади. Бу маблағнинг 90 миллиард сўми ҳудудларда маънавий-маърифий соҳаларни ривожлантиришга, 20 миллиард сўми Ёзувчилар уюшмаси фаолиятини қўллаб-қувватлашга, 10 миллиард сўми мамлакат миқёсида маънавий-маърифий ишларни самарали ташкил қилишга йўналтирилади.\nВидеоселектор йиғилишида муҳокама қилинган масалалар бўйича соҳа мутасаддилари, ўқитувчи ва профессорлар, вазирлар, вилоят ҳокимлари фикр билдирганлар.\nАндижон вилоятининг Хўжаобод туманида яшовчи вояга етмаган қиз отаси томонидан зўрлаб келинганига оид иддао бўйича туман ИИБ томонидан терговга қадар текшириш ҳаракатлари ўтказилмоқда. Бу ҳақда Ўзбекистон Бош прокуратураси жамоатчилик билан алоқалар ва ҳуқуқий ахборот бўлими бошлиғи Ҳаёт Шамсутдинов Телеграмдаги ўз канали орқали маълум қилди.\nАввалроқ ижтимоий тармоқларда хўжаободлик қиз 9-синфда ўқиётган пайтда 43 ёшли отаси томонидан зўрланганини иддао қилган видео тарқалган. Қиз бу ҳақда қариндошлари, қўшнилари, ўгай онаси, ички ишлар идоралари ходимларига арз қилгани, бироқ унга ҳеч ким ишонмаганини қайд этган.\nҲ. Шамсутдиновга кўра, қиз ваколатли идораларга мурожаат қилишига қарамасдан ҳеч қанака чора кўрилмаётганига оид важларига аниқлик киритиш мақсадида айни пайтда Хўжаобод тумани прокуратураси томонидан тегишли идоралар ходимларига нисбатан хизмат текширувлари тайинланган.\nБП мулозими текшириш жараёни Андижон вилояти прокуратураси томонидан назоратга олинганини қўшимча қилган.\nЎзбекистонда ноқонуний дарахт кесиш авж олгани ортидан 2019 йил 1 ноябридан дарахтлар кесилишига мораторий жорий қилинганди\nҚарши шаҳар ҳокимининг қарорига асосан Кичик саноат зонаси ташкил этилаётган 10 гектар майдонда ҳар хил турдаги 2 874 туп дарахт экскаватор ёрдамида илдизи билан қўпорилган, мазкур ҳолат юзасидан далолатнома тузилган. Бу ҳақда Давлат экология қўмитаси матбуот хизмати маълумот тарқатди.\nҚайд этилишича, Қарши шаҳар Қурилиш бўлимининг 2020 йил 23 ноябридаги Қарши шаҳар “Буюк Турон” МФЙ, Буюк Турон кўчасида ташкил этилаётган “Кичик саноат зонаси” ҳудудидаги экинзор ва дарахтларни таг қисмидан олиб ташлаш тўғрисидаги мурожаатга жавобан Қарши шаҳар Экология ва атроф-муҳитни муҳофаза қилиш инспекцияси томонидан дарахт ва буталарни кесиш тартиби кўрсатиб ўтилган ҳолда, дарахт ва буталарни кесишга рухсат берилмаган.\nШу билан бирга, ажратилган 10 гектар ер майдонида ташкил этилаётган Кичик саноат зонаси бўйича Давлат экология қўмитасининг экологик хулосаси олинмагани ҳам аниқланган.\n“Айни дамда юқоридаги ҳолат юзасидан тўпланган ҳужжатлар ҳуқуқий баҳо берилиши учун ҳуқуқни муҳофаза қилиш органларига тақдим этилди”, дейилган экология қўмитаси хабарномасида.\nПрезидентнинг 2021 йилги давлат дастурига оид фармони лойиҳасида Ўзбекистон ҳудудида ноқонуний кесилган дарахт ва буталар учун уч йил давомида парваришлаш шарти билан 100 туп кўчат экиш мажбуриятини киритиш кўзда тутилган. Агар мазкур лойиҳа тасдиқланиб, Қаршидаги ҳолатга нисбатан татбиқ этиладиган бўлса, шаҳар ҳокимияти зиммасига 287 минг 400 туп кўчат экиш ва уларни 3 йил парваришлаш мажбурияти юкланиши эҳтимолдан ҳоли эмас.


ИҒВОГАРЛИКНИНГ ЧЕГАРАСИ БОР! - Яшнобод тумани ҳокимлиги\nИҒВОГАРЛИКНИНГ ЧЕГАРАСИ БОР!\nIyun 28, 2019 admin Yangiliklar\nШу йил 27 июнь куни соат 12.38 да Фейсбук ижтимоий тармоғининг “Халқ овози/Голос народа” саҳифасида Анвар Мирзо тахаллусидаги муаллиф пойтахтимизнинг Яшнобод туманида жойлашган “Тошкент механика заводи” АЖнинг ишчи-хизматчилари мажбурий меҳнатга жалб этилганлиги хусусида “бонг” урганди.\nЯшнобод туман ҳокимлиги матбуот хизмати вазият ўрганар экан, мазкур ҳолат бўйича ҳеч қандай мажбурий меҳнат аломатларини топа олмади. Халқимизда “Ободлик кўнгилдан бошланади” деган нақл бор. Саранжом-саришта, озода масканда барака бўлади.\nБугун юртимизнинг қай гўшасига борманг, улкан бунёдкорликларнинг устидан чиқишингиз табиий. Жумладан, Яшнобод туманида ҳам талайгина истиқболли лойиҳалар устида ишлар олиб бориляпти. Янги корхоналар, кўплаб турар-жойлар қад ростламоқда. Босқичма-босқич йўлларга асфальт ётқизилиб, хиёбонлар ободонлаштирилмоқда. Бунда нафақат туман ободонлаштириш идораси хизматчилари, балки барча корхона, маҳалла-кўй фаол иштирок этишга интилишмоқда.\nБир неча кун муқаддам тумандаги йирик корхоналардан бири “Тошкент механика заводи” АЖда ҳам кўкаламзорлаштириш ва ободонлаштириш ишларига қўл урилди. Бу ҳақда корхонанинг умумий ва ижтимоий масалалар бўйича директори Акрам Саидовнинг фикрлари билан қизиқдик.\n— Корхонамизнинг умумий ер майдони 141 гектарни ташкил этади, — дейди Акрам Саидов. — Завод ва унинг чор-атрофи озодалигини сақлаш учун бизда хўжалик ишлари бўйича махсус бўлим фаолият кўрсатади. Бўлимда 40 нафардан зиёд ишчи-хизматчи меҳнат қилади. Улар учун йилнинг тўрт фаслида ҳам етарлича иш топилади. Жумладан, охирги бир ҳафта мобайнида бу хизматчилар кўкаламзорлаштириш ва ободонлаштириш ишлари билан машғул бўлишди. Юртимиз табиати барчага яхши маълум. Ёз жазирамасида кундузи 40-45 даража иссиқ бўлганлиги туфайли бўлим раҳбари Шуҳрат Зокиров ишчиларнинг таклифини инобатга олиб, ишларни кундузи эмас, аксинча эрталаб соат 11.00 гача ва кечки 19.00 дан 21.00 гача ташкил этди. Дарахтларга шакл бериш, майсаларни тартибга келтириш юмушлари асосан замонавий техникалар ёрдамида амалга оширилди. Корхона томонидан ишчиларга қулайлик яратиш мақсадида махсус кийим-кечаклар, етарли миқдорда чанқовбосди ичимлик сувлари етказиб берилди. Муҳими, бу каби юмушларга корхонанинг бошқа цехларидан ҳеч ким жалб этилгани йўқ. Ишлаб-чиқариш бўлимларида иш бир маромда давом эттирилди.\nШу ўринда бир савол туғилади: муаллиф Анвар Мирзо ўз чиқиши билан нимага эришмоқчи?! Ижтимоий тармоқда у аравани қуруқ олиб қочгандан кўра, мазкур ҳудудга ташриф буюрса, ишчи-хизматчилар билан суҳбатлашса бўлардику?! Қолаверса, бу ҳудудга тегишли бўлмаган фотолавҳаларни мазкур “иғво”га тиркашдан не фойда?! Ҳар ишда меёр бўлгани каби ИҒВОГАРЛИКНИНГ ҲАМ ЧЕГАРАСИ БОР! Зеро, юртимизда давлатимиз раҳбари бошлаб берган кўплаб хайрли ишларга сизнинг нафингиз тегмас экан, ҳеч бўлмаса халақит ҳам қилмасангиз яхши бўларди!!!\nPrevious Post:Ўзбекистон кубоги: “ЯШНОБОД” САМАРҚАНДДА “ДИНАМО” УСТИДАН ИРОДАЛИ ҒАЛАБА ҚОЗОНДИ\nNext Post:ЯШНОБОД ТУМАНИ ҲОКИМИ ХОЖИАКБАР КАМАЛИТДИНОВИЧ ТИЛЛАШАЙХОВНИНГ ЁШЛАРГА БАЙРАМ ТАБРИГИ!